Hakim-hakim 17 (TOBA)\nI. Parsombaon ni si Mika di ganaganaan 1-6. II. Dipabangkit sada halak Lepi bahen malim 7-13\n1(I.) Dung i adong ma sada baoa sian dolok Epraim, na margoar si Mika.\n2Ro ma hatana mandok tu inana: Ia na saribusaratus rupia, naung mago sian ho, pola naung mamburai ho dohot tu pinggolhon hata i didok ho, ida ma, di ahu do hepeng i, ai ahu do mambuatsa. Jadi didok inana ma: Sai dipasupasu Jahowa ma ho, ale anaha!\n3Dung i dipaulak ma rupia sisaribu saratus i tu inana, alai ninna inana i ma: Nunga husombasombahon hian hepeng i tu Jahowa marhite sian tanganku di anakku, asa dipauli sian i sada ganaganaan na niuhir dohot na tinuang, on pe mulak ma i tu ho hulehon.\n4Alai dipaulak ibana muse hepeng i tu inana, gabe dibuat inana i dua ratus rupia, jala dilehon tu panopa, na mambahen sian i sada ganaganaan na niuhir dohot na tinuang; laos di jabu ni si Mika do i musengani.\n5I ma dalanna umbahen adong sada joro ni debata hapunjungan ni si Mika, dung i dibahen ma sada baju epod dohot terapim, laos diurasi sada sian angka anakna pabangkithon gabe malimna.\n6Di angka ari uju i ndang adong raja gumomgom Israel, ganup masibahen lomo ni rohana be.\n7(II.) Alai adong ma sada dolidoli sian Betlehem Juda, na hinomit di marga Juda, jala halak Lepi do ibana, jala manompang ibana disi.\n8Naung jalang do baoa i sian huta Betlehem Juda, asa manompang manang didia ibana sangkot; jadi dung ro ibana tu dolok Epraim sahat tu bagas ni si Mika, naeng manulus dalanna nian.\n9Jadi ro ma hata ni si Mika tu ibana: Sian dia ho ro? Gabe didok ibana ma mangalusi: halak Lepi do ahu sian Betlehem Juda, jala na mardalani do ahu naeng manompang manang didia ahu sangkot.\n10Dung i ninna si Mika ma tu ibana: Tading di lambungkon ma ho! Asa gabe ama dohot malim di ahu; lehononku ma tu ho sampulu rupia sataon, jala singkop pangkean dohot bohalmu, gabe dioloi halak Lepi i ma rap dohot ibana.\n11Jadi lomo ma roha ni halak Lepi i maringan di lambung ni baoa i, jala doshon sada sian angka anakna sandiri dolidoli i dibahen.\n12Dung i dipabangkit si Mika ma halak Lepi i, bahen malimna dolidoli i, laos maringan ibana di jabu ni si Mika.\n13Dung i didok si Mika ma: Nuaeng pe tangkas huboto, sai tumpahan ni Jahowa do ahu, ala naung halak Lepi gabe malim di ahu.


Hesekiel 1 | Alkitab TOBA\n← Hesekiel 2\nAndung-andung 5 →\nAugust 17, 2008 · 13:25\n1:1 Dung i masa patolupulutaonhon, di ari lima bulan sipaha opat, uju ahu di tongatonga ni angka na tarbuang martopihon batang aek Hebar, buha ma angka langit, gabe huida angka pangungkapon sian Debata.\n1:2 Palimaarihon di bulan i, i ma palimataonhon, dung tarbuang raja Joiakin.\n1:3 Ro ma tongon hata ni Jahowa tu Hesekiel, anak ni malim Busi, di tano ni halak Kasdim, martopihon batang aek Hebar, songgop ma tu ibana disi tangan ni Jahowa.\n1:4 Jadi maralatan ma ahu, gabe ida ma, ro habahaba sian utara, mardongan ombun na bolon dohot api na marjilam, jala marsinondang humaliang, jala sian tongatonga ni api i, songon pangalaho ni sere na humillohillo idaon.\n1:5 Jala sian tongatongana ruar sumansuman ni opat parngolu, jala songon on do rupanasida: Tudos tu jolma do nasida.\n1:6 Jala ganup maropat bohi be dohot marhabong opat be nasida.\n1:7 Jala tingkos do ia patnasida, jala palak ni patnasida i, songon tambirik ni anak ni lombu, jala marlinanglinang songon haksa na niugam.\n1:8 Jala di toru ni habongnasida, di lambungna na opat i, adong angka tangan ni jolma, jala opat be do bohi dohot habongnasida.\n1:9 Marrapitrapit do habongnasida ganup tu donganna. Molo mardalan nasida, ndang manaili tu pudi, sai masitulus dalanna be do nasida.\n1:10 Jala rupa ni bohinasida songon on: Bohi jolma, jala bohi singa tungkan siamun ni opatsa nasida, jala bohi jonggi dohot bohi pidong raja ualu tungkan hambirang ni opatsa nasida.\n1:11 Jala bohinasida dohot habongnasida mamerper do dompak ginjang; masidolosan do habongnasida na dua, manghungkupi dagingnasida ianggo na dua nari.\n1:12 Jala masitulus dalanna be do nasida, manang dompak dia Tondi i mardalan, ndang dung manaili tu pudi nasida, jumpa mardalan nasida.\n1:13 Jala rupa dohot rumang ni angka parngolu i songon gara ni api do, angka na marsigorgor, songon rumang ni huat, sai mardalandalan do i di tongatonga ni angka parngolu i, jala marsinondang do api i, jala ruar do sian api i angka hilap.\n1:14 Alai sai sumiksaksiksak do angka parngolu i, songon rupa ni hilap idaon.\n1:15 Jadi dung huida angka parngolu i, ida ma, di tano i adong sada roda di lambung ni parngolu i mangihuthon bohina na opat i.\n1:16 Ia rupa ni angka roda i, jala panjadijadina songon sillam ni mata intan tarsis, jala sisada rupa do opatsa, jala rupanasida dohot panjadijadina, songon di tongatonga ni roda na sada do na sadanari idaon.\n1:17 Molo mardalan nasida, dompak desa na opat i ditulus, ndang manaili tu pudi nasida di pardalanonna.\n1:18 Jala tanggurungna mansai timbo jala songkal, jala gok mata do angka tanggurungna i opatsa humaliang.\n1:19 Molo mardalan parngolu na opat i, mardalan ma dohot angka roda di lambungna; alai molo tarhinsat angka parngolu i sian tano on, tarhinsat ma dohot angka roda i.\n1:20 Manang dompak dia tarhinsat Tondi i, laos tusi do mardalan nang nasida, mangihuthon pardalan ni Tondi i, tarhinsat do huhut angka roda di lambungna, ai di bagasan angka roda i do Tondi ni parngolu i.\n1:21 Rap mardalan do nasida, jala rap ngongong do nasida, jala molo tarhinsat nasida sian tano i, tarhinsat ma dohot angka roda di lambungnasida, ai di bagasan angka roda i do Tondi ni parngolu i.\n1:22 Jala di atas ni angka ulu ni parngolu i adong do tudosan ni langit na rata, songon rupa ni mata intan na songkal, mangerbang do di atas ulunasida sian ginjang.\n1:23 Jala di toru ni langit na rata i marsijongjong habongnasida masidompahan, ganup dua be habongna manghungkupi dagingnasida.\n1:24 Jala hubege do parngongos ni habongnasida, jumpa mardalan nasida, songon parhasak ni aek magodang, songon soara ni pargogo na so hatudosan, soara hariburon, songon pardorom ni parangan saparsaroan. Alai jumpa ngongong nasida, dipaheput be do habongnasida.\n1:25 Jala tarbege do sada soara sian atas ni langit na rata i, na di atas ni ulunasida i, jumpa ngongong nasida dipaheput do habongnasida i.\n1:26 Jala di atas ni langit na rata i, na di ginjang ni ulunasida i, idaon do songon rupa ni mata intan sapir, sumansuman ni habangsa, jala di atas ni sumansuman ni habangsa i hundul do songon rupa ni jolma idaon sian ginjang.\n1:27 Huida ma huhut, songon sillam ni sere, songon rupa ni api parbagasanna humaliang; sian rupa ni gontingna tu ginjang, jala sian rupa ni gontingna tu toru huida do songon pangalaho ni api, jala marsinondang humaliang.\n1:28 Songon rupa ni halibutongan na tarjadi di ombun jumpa ari haroro ni udan, songon i do rupa ni sondangna humaliang. I ma rupa ni sumansuman ni hamuliaon ni Jahowa. Jadi dung huida songon i, manungkap ma ahu tu tano, gabe hubege ma soara ni na mangkatai.


V Musa 31 | Alkitab TOBA\n← V Musa 32\nV Musa 30 →\n31:1 Dung i didatdati si Musa ma mangkatahon angka hata on tu sandok Israel.\n31:2 Ninna ma mandok nasida: Boho saratus duapulu taon ahu marumur sadarion, ndang tarbahen ahu be laho ruar dohot laho bongot, ai nunga pola marlumba Jahowa tu ahu: Ndang tarbahen ho manaripari Jordan on.\n31:3 Jahowa, Debatam sandiri taripar manguluhon ho, Ibana maniaphon angka bangso on di adopanmu, asa soluhonmu; ingkon si Josua tahe taripar manguluhon ho, songon naung nidok ni Jahowa hian.\n31:4 Jadi bahenon ni Jahowa ma tu nasida, songon naung binahenna i tu si Sihon dohot tu si Og, angka raja ni halak Amori dohot tu tanonasida, naung siniaphonna i.\n31:5 Ia dung dipasahat Jahowa angka nasida i di adopanmuna, ingkon bahenonmuna ma tu nasida hombar tu saluhut uhum, naung hutonahon i tu hamu.\n31:6 Pir ma tondimuna jala marsihohot, unang tahuton hamu jala unang godoron rohamuna maradophon nasida, ai Jahowa, Debatam sandiri donganmu mardalan, ndang tagamon marsombusombu Ibana mida ho manang tadingkononna ho.\n31:7 Dung i dijou si Musa ma si Josua, jala ninna ma tu ibana di adopan ni sandok Israel: Pir ma tondim jala marsihohot, ai sahat ma anggo ho rap dohot bangso on masuk tu tano naung niuarihon ni Jahowa tu ompunasida, naeng lehononna tu nasida, jala ho do marsagihonsa tu nasida bahen partalianna.\n31:8 Ai Jahowa sandiri mardalan di adopanmu, Ibana mandongani ho; ndang tagamon marsombusombu Ibana mida ho, manang tadingkononna ho; unang ho tahuton jala unang ho godoron!\n31:9 Dung i disurathon si Musa ma patikon, jala dipasahat tu angka malim, pinompar ni Lepi, angka na mangusung poti parpadanan ni Jahowa, dohot tu sude angka sintua ni Israel.\n31:10 Dung i ro ma hata ni si Musa tu nasida mandok: Dung salpu pitupitu taon, tongon di taon haluaon, di ari raya parlapelapean.\n31:11 Molo ro sandok Israel tu adopan ni Jahowa, Debatam, di inganan sipillitonna i, ingkon dohononmu jahaon patikon tu adopan ni sandok Israel, begeon ni pinggolnasida.\n31:12 Paluhut ma disi bangso i, angka baoa dohot inaina, angka dakdanak dohot halak dagang na di bagasan hutam, asa dibege nasida jala dapotan sipodaon, asa marhabiaran nasida tu Jahowa, Debatamuna i, jala diringkoti mangulahon saluhut hata ni patikon.\n31:13 Asa dohot ianakhonnasida, angka na so umbotosa dope pabegebegehon jala dapotan sipodaon, asa marhabiaran nasida tu Jahowa, Debatamuna i, saleleng hamu mangolu di tano sitopotonmuna, dung taripar Jordan, bahen partalianmu.\n31:14 Dung i ro ma hata ni Jahowa tu si Musa: Ida ma, nunga jumpang ne ajalmu, na mate ma ho; antong jou ma si Josua, jala jongjong ma hamu di bagasan undungundung parluhutan i, asa martona Ahu tu ibana. Jadi laho ma si Musa rap dohot si Josua, jala jongjong nasida di bagasan undungundung parluhutan i.\n31:15 Jadi tarida ma Jahowa di bagasan undungundung i, di bagasan ombun na marsijongjong, di atas pintu ni undungundung i do marsijongjong ombun i.\n31:16 Dung i ro ma hata ni Jahowa tu si Musa: Ida ma, na laho modom ma anggo ho, gabe top dohot angka ompum; hehe ma anggo bangso on jala marmainan mangihuthon tu angka debata sileban di tongatonga ni tano sibongotanna i, jala tadingkononnasida do anggo Ahu, jala oseonna do padan naung hubahen i tu nasida.\n31:17 Jadi marsigorgor ma rimashu di ari na sasada i mida nasida, jala tadingkononku ma nasida, jala padaoonku ma Bohingku sian nasida, asa suda nasida marhinamago. Ia dung mangonai tu nasida angka hinamago godang dohot hagogotan marragamragam, dohononna ma di ari na sasada i: Nda manginona do angka hinamago on tu ahu, ala so di tongatongangku Debatangku?\n31:18 Alai anggo Ahu tongtong do padaoonku situtu Bohingku di ari na sasada i, ala saluhut hajahaton na binahenna i, ala naung marbalik nasida tu angka debata sileban.\n31:19 Nuaeng pe surathon hamu ma di hamu ende on, jala ajarhon ma i tu halak Israel jala memehon tu bagasan pamangannasida, asa ende on gabe sitindangi di Ahu dompak halak Israel.\n31:20 Ia dung sahat nasida huboan masuk tu tano naung huuarihon hian tu ompuna, tano habaoran ni susu dohot situak ni loba, jadi dung mangan nasida jala bosuran maradu mokmok, marbalik ma nasida tu angka debata sileban jala marsomba tusi, alai toisanna ma anggo Ahu jala oseonna padan na hubahen i.\n31:21 Jadi ia dung manginona tu nasida angka hinamago bolon dohot hagogotan marragamragam, ingkon ende on ma manindangi dompak nasida, ai ndang jadi lupa i sian pamangan ni pinomparna; ai tangkas do hutanda hian tubutubu ni rohana, naung pinajadijadi ni rohana hian sadarion, tagan so sahat dope nasida huboan tu tano naung huuarihon i.\n31:22 Jadi disurathon si Musa ma ende on di na sadari i, jala diajarhon do i tu halak Israel.\n31:23 Dung i ro ma hatana tu si Josua, anak ni si Nun mandokkon ingkon pir ma tondim jala marsihohot, ai ingkon ho do saut manogihon halak Israel masuk tu tano naung huuarihon i tu nasida, jala Ahu do mandongani ho.\n31:24 Jadi dung sun tolhas disurathon si Musa angka hata ni patikon tu bagasan sada buku.\n31:25 Ro ma hata ni si Musa tu halak Lepi, angka na mangusung poti parpadanan ni Jahowa:\n31:26 Buat hamu ma buku patikon jala peakkon hamu ma i tu lambung poti parpadanan ni Jahowa, Debatamuna i, asa gabe sitindangi disi dompak ho.\n31:27 Ai nunga tangkas hutanda panundalion ni roham dohot hatangkangon ni tangkuhukmu! Ida ma, gari uju mangolu dope ahu di tongatongamuna sadarion garina, sai manggunturi do hamu dompak Jahowa na sai laonna i, lam beha ma tagamon ia dung mate ahu?\n31:28 Paluhut hamu ma tu lambungkon saluhut sintuamuna marmargamarga dohot panuturimuna, asa huhatahon, begeon ni pinggolnasida, angka hata on, ianggo ahu jouonku ma langit dohot tano on, gabe sitindangi dompak nasida.\n31:29 Ai nunga tangkas hian huboto, ia dung mate ahu, ingkon marroha mago do hamu, jala manimbil sian dalan naung hutonahon tu hamu; jadi mangonai ma tu hamu hinamago di ujung ni angka ari, ala na niulahonmuna i sogo ni roha ni Jahowa laho pahehe rimasna marhite sian pambahenan ni tanganmuna.\n31:30 Jadi dihatahon si Musa ma dibege pinggol ni sandok luhutan Israel angka hata ni ende on sahat ro di ujungna.


II Kronika 28 | Alkitab TOBA\n← II Kronika 29\nII Kronika 27 →\nAugust 19, 2008 · 21:33\n28:1 Marumur duapulu taon si Ahas di na bangkit raja ibana, jala sampulu onom taon lelengna ibana mangarajai di Jerusalem, jala ndang diulahon lomo ni roha ni Jahowa, songon si Daud ompuna i.\n28:2 Lam marparange ibana di angka dalan ni angka raja sian Israel, angkup ni dipauli huhut angka ganaganaan tuangan di Baal.\n28:3 Manutung daupa ibana huhut di rura na di anak ni si Hinnom, jala suda ditutung angka anakna di bagasan api mangihuthon biasbias ni bangso parbegu, angka na pinabali ni Jahowa maradophon halak Israel.\n28:4 Mamele jala manutung daupa ibana huhut di atas ni angka tambak dohot di atas ni dolokdolok dohot di toru ni saluhut hau na rugun.\n28:5 Dibahen i dipasahat Jahowa, Debatana ma ibana tu bagasan tangan ni raja sian Ram, gabe ditaluhon nasida ibana, jala mansai torop sian angka na nirajaanna dibuangkon laho mamboan tu Damaskus. Dipasahat ibana huhut tu bagasan tangan ni raja sian Israel, na manaluhon ibana situtu.\n28:6 Ai dibunu si Peka, anak ni si Remalia, di Juda di bagasan sadari saratus duapulu ribu halak, luhutna i halak na somal marmusu, ala na tinadingkonnasida Jahowa, Debata ni ompunasida i.\n28:7 Tole muse si Sikri sahalak ulubalang sian Epraim mambunu si Maaseia, anak ni rajai dohot si Asrikam, siramoti bagasna dohot si Elkana, panuturi ni rajai.\n28:8 Asa dibuangkon halak Israel sian angginasida i dua ratus ribu parompuan ro di anak dohot boru angkup ni mansai godang tabantaban dilaum sian nasida, laos diboan tabantaban i tu Samaria.\n28:9 Dung i adong ma disi sada panurirang ni Jahowa, na margoar si Obed; ruar ma ibana manjumpangkon parangan angka na ro tu Samaria, ninna ma tu nasida: Ida ma, ala marronirimas Jahowa, Debata ni ompumuna i, mida Juda, umbahen dipasahat nasida tu bagasan tanganmuna; hape marmurukmuruk dohot hamu mambunu i nasida, pola maungaung sahat tu banua ginjang.\n28:10 Nuaeng pe, lam ditahi rohamuna dope naeng patundukkon halak Juda dohot Jerusalem, bahen naposomuna baoa dohot parompuan. Beha ia hamu, nda dokdok do nang angka salamuna maradophon Jahowa, Debatamuna i?\n28:11 Dibahen i tangihon hamu ma hatangkon jala paulak hamu jolma na tarboan i, angka na binoanmuna sian anggimuna i; ai nunga marpiarpiar muruk ni Jahowa mida hamu.\n28:12 Jadi hehe ma deba baoa sian angka induk ni halak Epraim, i ma: si Azaria, anak ni si Johanan dohot si Berekia, anak ni si Mesilemot dohot si Hiskia, anak ni si Sallum dohot si Amasa, anak ni si Hadlai laho mandapothon parangan angka na mulak sian tongtangan.\n28:13 Ninna ma mandok nasida: Ndang jadi boanonmuna tuson jolma angka na tarboan i, ai parohon torutoru ni Jahowa tu hita hamu disi; rupa disangkap rohamuna do naeng manambai dosa dohot salanta na sai laon; ai nunga godang hian salanta, jala marpiarpiar rimas ni Jahowa mida Israel.\n28:14 Jadi ditadingkon parangan na marsinjata i ma halak na tarboan i ro di tabantaban di adopan ni angka induk dohot sandok luhutan i.\n28:15 Jadi hehe ma baoa angka na ginoar ondeng manjangkon halak na tarboan i, jala saluhut sian nasida na marsaemara diparulosi do sian tabantaban i, diparlehon tu nasida angka ulos dohot sipatu ro di sipanganon dohot siinumon, pola dimiahi nasida jala dipahundul tu halode manogihon sude halak angka na mandate, jala diboan nasida, sahat tu Jeriko, huta parharambiran, tu hahaangginasida i; dung i mulak nasida tu Samaria.\n28:16 Uju i ma disuru raja Ahas angka suruanna manopot angka raja sian Assur, mangido tolongannasida ibana.\n28:17 Ai diulahi halak Edom muse ro mambunu halak Juda, diboan huhut torop halak tu habuangan.\n28:18 Tole dohot halak Palistim mangalaum angka huta di pea dohot di tano dangsina sian Juda, jala dipapatu nasida Betsemes, Aialon, Gederot dohot Soko ro di pagaran na masuk tusi, dohot Timna ro di pagaran na masuk tusi, dohot Gimzo ro di pagaran na masuk tusi, laos maringan nasida disi.\n28:19 Ai Jahowa pajimputhon Juda ala si Ahas, raja sian Juda, ala naung ibana pahijang Juda mardosa godang dompak Jahowa.\n28:20 Jadi ro ma mangalo ibana si Tiglat-Pilesar, raja sian Assur, jala disosaksosak ibana, ndada ditogari.\n28:21 Ai nunga pola dipupusi si Ahas deba ugasan sian joro ni Jahowa dohot sian bagas ni rajai ro di angka induk, jala dilehon do i tu raja sian Assur, hape laos so ditolongi ibana.\n28:22 Alai gari tu tingki hagogotanna, lam digandai raja Ahas dope dosana dompak Jahowa.\n28:23 Lam mamele ibana tu angka debata pandingini di Damaskus, angka na manaluhon ibana, ninna ma: Ala naung angka debata ni rajaraja sian Ram manolongi nasida, dohot ma ahu mamele tusi, anggiat dohot ahu ditolongi nasida; hape gabe jorgong do angka i di ibana dohot di sandok Israel.\n28:24 Dung i dipapungu si Ahas ma angka ulaula di joro ni Debata jala ditapori angka ulaula di joro ni Debata, laos dihinsu angka pintu ni joro ni Jahowa, jala dipambahen di ibana angka langgatan di ganup suhi di Jerusalem.\n28:25 Dipambahen huhut di ganup huta ni Juda angka tambak laho manutung daupa di angka debata sileban, asa pahehehon rimas ni Jahowa, Debata ni ompuna i.\n28:26 Jamita na tinggal i dope sian ibana ro di sandok dalandalanna, angka na parjolo dohot parpudi, ida ma, tarsurat do i di bagasan buku ni angka raja sian Juda dohot Israel.\n28:27 Dung i monding ma si Ahas gabe top dohot angka ompuna, jala tartanom ibana di huta Jerusalem; ai ndang diboan nasida ibana tu parbandaan ni angka raja sian Juda. Jadi si Hiskia anakna i bangkit raja singkatna.


I Musa 50 | Alkitab TOBA\n← II Musa 1\nI Musa 49 →\nAugust 21, 2008 · 14:20\n50:1 Dung i tinggang ma si Josep tu bohi ni amana i, sai ditatangisi ibana huhut diumma.\n50:2 Dung i ditonai si Josep ma angka naposona, angka datu i, asa dihapuri amana i. Jadi dihapuri angka datu i ma si Israel.\n50:3 Jadi opatpulu ari ma lelengna diula nasida, ai na sai leleng do somal ariari pangkapuron. Jadi sai ditatangisi halak Misir ibana pitupulu borngin lelengna.\n50:4 Jadi dung salpu angka ari pangandunganna i gabe didok si Josep ma tu isi ni bagas ni raja Firaun: Molo tung asi rohamuna mida ahu, sai patolhas hamu ma hatangkon tu pinggol ni raja Firaun:\n50:5 Dipatolon damang i do ahu, ninna: Ida ma, na mate ma anggo ahu; ingkon di tanoman, na huhali di ahu, di tano Kanaan i, tusi ma tanomonmu ahu. On pe, loas nangkok, asa hutanom damang, dung i mulak ahu.\n50:6 Dung i ninna raja Firaun ma: Nangkok ma ho, tanom ma amanta i, songon naung niuarihonmu.\n50:7 Jadi nangkok ma si Josep laho mananom amana i; nangkok dohot sude naposo ni raja Firaun rap dohot ibana, ro di sintua ni bagasna i dohot sude angka sintua ni tano Misir i.\n50:8 Ro di sude isi ni bagas ni si Josep dohot angka hahaanggina i, ro di isi ni bagas ni amana i; holan angka anakkonnasida dohot birubirunasida dohot lombunasida tading di tano Gosen.\n50:9 Nangkok ma udur dohot ibana nang angka hureta, nang angka parsihundul, tung na torop situtu do nasida na sauduran i.\n50:10 Jadi dung sahat nasida ro di pardegean Atad, na di bariba ni Jordan, digogo nasida ma disi mangondasi, arga pitu borngin lelengna diandungi si Josep amana i.\n50:11 Jadi dung diida isi ni tano i, halak Kanaan i, pangondason na di pardegean Atad i, angka ninna ma: Hinamago bolon maon di halak Misir. Ala ni do umbahen Abel Misraim goar ni pangulonan i didok halak, na di bariba ni Jordan.\n50:12 Dung i dipatupa angka anak ni si Israel ma tu ibana, songon naung tinonahonna i tu nasida.\n50:13 Diusung angka anakna i ma ibana tu tano Kanaan, jala ditanom ibana di liang ni hauma Makpelah, tondong ni Mamre, na tinuhor ni si Abraham rap dohot hauma i sian si Epron, marga Het i, bahen parbandaan hapunjungan.\n50:14 Jadi dung ditanom nasida amana i, mulak ma si Josep tu tano Misir, ibana dohot angka hahaanggina i, dohot sude angka na nangkok rap dohot ibana mananom amana i.\n50:15 Alai mabiar do angka hahaanggi ni si Josep, dung mate amanasida i, angka ninna nasida ma: Atek tung beha dihosom si Josep hita maon, gabe dipasudol tu hita sude na roa, na itabahen i tu ibana.\n50:16 Jadi martona ma nasida tu si Josep, ninna: Hata ni amanta tu hami, tagan so mate dope ibana:\n50:17 Songon on ma dok hamu tu si Josep: Sai marpamuati ma roham di hajahaton ni hahaanggim dohot di dosanasida i, ai tung na roa do na binahennasida i tu ho; on pe, sai marpamuati ma roham di hajahaton ni angka naposo ni Debata ni amanta i! Alai tangis do anggo si Josep, dung didok nasida songon i tu ibana.\n50:18 Dung i laho dohot angka hahaanggina i, marsinggang ma nasida tu jolona, angka ninna ma: Ida ma hami on, naposom ma hami.\n50:19 Dung i ninna si Josep ma mandok nasida: Unang hamu mabiar, ai nda guru di Debata do nang ahu?\n50:20 Na jat do nian tutu tahi ni rohamuna dompak ahu, alai na denggan do hapatean ni dibahen Debata, patupahon songon na niidamuna sadari on, laho pangoluhon bangso na bolon.\n50:21 On pe, unang mabiar hamu, ahu ma marmuduhon hamu dohot anakkonmuna i. Dung i diapul ma nasida pasabamhon rohanasida.\n50:22 Jadi maringan di tano Misir ma si Josep, ibana dohot isi ni jabu ni amana i, jala mangolu si Josep saratus sampulu taon lelengna.\n50:23 Jadi sanga diida si Josep pinompar ni si Epraim ro di sundut patoluhon; angka anak ni si Mahir pe, tubu ni si Manasse, tu ampuan ni si Josep do ditubuhon.\n50:24 Dung i didok si Josep ma tu angka hahaanggina i: Na mate ma anggo ahu, alai sai tingkiron ni Debata do hamu sogot, jala togihononna hamu ruar sian tano on tu tano na niuarihonna i tu si Abraham, si Isak dohot tu si Jakkob.\n50:25 Dung i dipatolon si Josep ma angka anak ni si Israel, ninna ma: Sai na tingkiron ni Debata do hamu sogot, ingkon boanonmu ma dohot holiholingku sian on!\n50:26 Jadi mate ma si Josep marumur saratus sampulu taon, gabe dihapuri nasida ibana, jala dipamasuk ibana tu bagasan batang di tano Misir.


Job 2 | Alkitab TOBA\n← Job 3\nJob 1 →\nAugust 19, 2008 · 21:08\n2:1 Alai jumpang muse ma di na sadari, ro be angka anak ni Debata laho jongjong di jolo ni Jahowa, tung ro do dohot sibolis i di tongatonganasida jongjong di jolo ni Jahowa.\n2:2 Dung i didok Jahowa ma tu sibolis i: Sian dia do ho ro? Jadi ninna sibolis i ma mangalusi Jahowa: Sian paraotaotan do ahu mangaliati tano i.\n2:3 Dung i ninna Jahowa ma tu sibolis i: Atehe, nunga tung diiburu roham naposongku si Job? Si ndang adong baoa tudoshon ibana marroha di tano i, daulatna, tigorna, biarna mida Debata, jala dipadao rohana sian hajahaton; sai tong dope marsihohot rohana di hadaulatonna, atik pe dipinggil ho Ahu dompak ibana laho mangago soada alana.\n2:4 Dung i ninna sibolis i ma mangalusi Jahowa: Hulingkuling singkat ni hulingkuling, ro di nasa na di ibana dilehon jolma i do i singkat ni hosana.\n2:5 Alai tung sura disurdukkon Ho tanganmu manjama holiholina dohot sibukna, manang so buraanna ma. Ho di hapataron.\n2:6 Dung i ninna Jahowa ma tu Sibolis i: Ida ma, sahat tu tanganmu ma ibana, asal diolani ho hosana.\n2:7 Dung i ruar ma sibolis i sian adopan ni Jahowa, gabe hona puru godang ma si Jobi dibahen sian palak ni patna ro di pakpak uluna.\n2:8 Dung i dibuat si Job ma santopik ngarngar mangkoisi dagingna, laos hundulhundul di bagasan sirabun.\n2:9 Dung i didok jolmana ma tu ibana: Sai tong dope marsihohot roham di hadaulatonmu? Bura i na ma Debata asa mate ho!\n2:10 Alai ninna ibana ma tu jolmana i: Songon hata ni sada boruboru na riting do pangkulingmi. Nunga itajalo na tonggi sian Debata, nda jaloonta dohot na paet? Di bagasan saluhutna i ndang mardosa si Job marhite sian pangkulingna.\n2:11 Jadi dung sar barita ni sandok hinamago ni si Job tu na tolu halak alealena, ro be ma nasida ganup sian ingananna be, i ma si Elipas sian Teman dohot si Bildad sian Sua, dohot si Sopar sian Naama. Ai mardos ni roha do nasida rap ro maningkir dohot mangapuli ibana.\n2:12 Jadi dung ditatap nasida ibana sian na dao, ndang be ditanda nasida ibana, gabe dipangiar suarana be tumatangis, jala ganup manansani ulosna jala dipirpirhon orbuk tu atas ulunasida dompak langit.\n2:13 Dung i rap hundul ma nasida manangkas di tano pitu ari pitu borngin lelengna, agia ise ndang mandok nanggo sada hata tu ibana, ala diida nasida mansai bernit sahitna i diae.\nFiled under 1 Padan Na Robi, 18 Job\nTagged as Job


IV MUSA 32 - BIBLE & BUKU ENDE ONLINE\n32:1 Alai anggo pinompar ni si Ruben dohot si Gad pardorbia na godang situtu do, gabe diida nasida ma tano Jaser dohot tano Gilead, jadi ida ma, inganan na denggan do i di halak parpinahan.\n32:2 Dung i ro ma halak si Gad dohot Ruben mandok hatanasida tu si Musa dohot tu malim Eleasar dohot tu angka induk ni huria i, ninna ma:\n32:3 Ia Atarot, Dibon, Jaser, Nimra, Hesbon, Eleale, Sebam, Nebo dohot Beon.\n32:4 Tano naung pinapatu ni Jahowa di adopan ni huria Israel, tano na denggan do i di halak parpinahan, jala pardorbia do angka naposom.\n32:5 Angkup ni didok nasida: Molo maruli asi ni roha hami di adopanmu, nilehon ma nian tano on tu angka naposom bahen partalianna, unang nian hami taripar tu bariba ni Jordan.\n32:6 Alai ninna si Musa ma tu halak Gad dohot tu halak Ruben: Tung tama ma hahaanggimuna laho tu parporangan, ia hamu naeng tinggal dison marsonangsonang?\n32:7 Boasa tung paganggugangguonmuna roha ni halak Israel, asa unang taripar nasida tu tano naung nilehon ni Jahowa tu nasida?\n32:8 Suang songon i do na binahen ni amamuna, uju husuru nasida sian Kades-Barnea laho mangkahapi tano i.\n32:9 Jadi dung nangkok nasida sahat tu rura Eskol jala dihahapi tano i, gabe dipagangguganggu nasida roha ni halak Israel, pola manjua nasida masuk tu tano, naung nilehon ni Jahowa tu nasida.\n32:10 Pola marsigorgor rimas ni Jahowa di ari na sasada i, jala maruari ibana mandok:\n32:11 Ndang jadi be baoa angka naung hutogihon nangkok sian tano Misir olat ni na marumur duapulu taon dohot lobi sian i marnida tano naung huuarihon tu si Abraham, si Isak dohot si Jakkob! Ala ndang marsihohot rohanasida mangihuthon Ahu.\n32:12 Dungkon ni si Kaleb, anak ni si Jepune halak si Kenizi dohot si Josua, anak ni si Nun, ala marsihohot anggo rohanasida mangihuthon Jahowa.\n32:13 Jadi marpiarpiar ma rimas ni Jahowa mida Israel, gabe maotaot nasida didokkon di halongonan opatpulu taon lelengna, paima sun siap na sansundut i na mangulahon hajahaton di adopan ni Jahowa.\n32:14 Jala ida ma, hamu do nuaeng soluk singkat ni amamuna i, sada sundut halak pardosa, naeng manambai dope huroha, parpiarpiar ni rimas ni Jahowa dompak Israel.\n32:15 Ai tung sura marbalik hamu sian Ibana, lumeleng dope pasombuonna bangso on di halongonan, jala mago do sandok bangso on bahenonmuna.\n32:16 Dung i ro ma nasida jumonok mandapothon ibana huhut didok: Asal naeng paulihon angka pondokpondok di pinahannami hami dison dohot huta pungkaonnami di angka anakkonnami.\n32:17 Alai hatop pe anggo hami mangkontas manguluhon halak Israel, paima sahat nasida huboan hami tu ingananna; ingkon angka anakkonnami tinggal di bagasan huta, angka na gonting i maradophon isi ni tano i hian.\n32:18 Ndang naeng mulak anggo hami tu jabunami, nda jolo disoluk halak Israel ganup partalianna be.\n32:19 Ai ndada naeng sapartalian hami dohot nasida di bariba ni Jordan adui, ia dung sahat partaliannami tu hami di bariba ni Jordan tungkan habinsaran.\n32:20 Dung i ninna si Musa ma tu nasida: Molo dibahen hamu songon i, molo mangkontas hamu di adopan ni Jahowa laho tu parporangan.\n32:21 Antong taripari hamu ma Jordan di adopan ni Jahowa, sude hamu angka na tang marsinjata, paima sun dipabali Ibana angka musuna sian adopanna.\n32:22 Jala patu tano i di adopan ni Jahowa, dung salpu i jadi do hamu mulak, gabe lias hamu sian sala maradophon Jahowa dohot Israel, jala ingkon tano on gabe partalianmuna di adopan ni Jahowa.\n32:23 Alai molo so dibahen hamu songon i, ida ma, mardosa ma hamu dompak Jahowa, jala boto hamu ma, ingkon manginona tu hamu dosamuna i.\n32:24 Antong pungka hamu ma angka huta di anakkonmuna dohot pondokpondok di birubirumuna, alai patupa hamu huhut hata na ruar sian pamanganmunai.\n32:25 Dung i ninna halak Gad dohot Ruben ma mandok si Musa: Ingkon bahenon ni angka naposom do hombar tu tona ni tuantai.\n32:26 Anakkonnami, jolmanami, ugasannami ro di sandok pinahannami, ingkon tading dison di bagasan angka huta ni Gilead.\n32:27 Alai anggo hami, angka naposomon, ingkon taripar sude tang marsinjata be tu parporangan di adopan ni Jahowa, songon naung nidok ni tuantai.\n32:28 Jadi ro ma tona ni si Musa taringot tu nasida mandok tu malim Eleasar dohot tu si Josua, anak ni si Nun dohot tu sude induk ni halak Israel marmargamarga.\n32:29 Ninna si Musa ma tahe tu nasida: Molo taripar halak Gad dohot Ruben rap dohot hamu tu bariba ni Jordan, sude halak angka na tang be tu parporangan di adopan ni Jahowa, jala naung patu tano i maradophon hamu, ingkon lehononmuna ma tu nasida tano Gilead bahen partalianna.\n32:30 Alai tung sura ndang taripar halak angka na tang marsinjata rap dohot hamu, ingkon marpartalian nasida di tongatongamuna di tano Kanaan.\n32:31 Jadi ro ma alus ni halak Gad dohot Ruben mandok: Manang aha naung nidok ni Jahowa tu angka naposomon, ingkon songon i bahenonnami.\n32:32 Ingkon tang be hami marsinjata taripar di adopan ni Jahowa tu tano Kanaan jala hot di hami partaliannami di bariba ni Jordan.\n32:33 Jadi dilehon si Musa ma tu halak Gad, tu halak Ruben dohot tu satonga marga Manasse, anak ni si Josep, harajaon ni si Sihon, raja ni halak Amori dohot harajaon ni si Og, raja ni Basan, tano i tahe ro di angka huta di sandok partalpahanna humaliang.\n32:34 Dung i dipauli halak Gad ma huta Dibon, Atarot dohot Aroer.\n32:35 Tole Atarot Sopan, Jaser dohot Jogbehat.\n32:36 Tole Betnimra, dohot Betharan, angka huta na gonting dohot pondokpondok di birubiru.\n32:37 Ro muse halak Ruben paulihon Hesbon, eleale, Kiriataim.\n32:38 Ro muse Nebo dohot Baal Meon, angka na dipaimbar ia goarna, tole dohot Sibna, jala di paimbar do goar ni huta angka na pinaulina i.\n32:39 Dung i laho ma angka anak ni si Mahir, anak ni si Manasse, tu Gilead, laos dipapatu do i jala dipabali halak Amori na disi.\n32:40 Dung i dilehon si Musa ma Gilead tu si Mahir, anak ni si Manasse, laos maringan ibana disi.\n32:41 Alai anggo si Jair, anak ni si Manasse, laho do i papatuhon angka sosor, laos dibahen goarna angka sosor ni si Jair.\n32:42 Laho do nang si Nobah, jala dipapatu Kenat rap dohot angka sosorna, jala digoar do i Nobah mangihuthon goarna i.


C561\t- Avenida Manila B\nAvenida Manila B, Alcossebre, 12579, 12000\tReport\nC561 - Avenida Manila B\n3 bed. 3 bth. 200 sqmt.\nLot\t: 900\nI would like more information regarding the property C561, Avenida Manila B


1Th 5 | `SLL | STEP | Ena yahuna hobo, Yisas ti hon unamia. Unangwo haung tal ta ta onangwo maing para pir pisolinia, pasi bole hon nir si ni tenaminga paikimua.\nKraist hon unangwo pire anon ole kwi monaminga ha\n1 Ena yahuna hobo, Yisas ti hon unamia. Unangwo haung tal ta ta onangwo maing para pir pisolinia, pasi bole hon nir si ni tenaminga paikimua. 2 Hamen ganba kul enangwo haung arihobi pir po sikinangure yali unangwo nomani si gogo danamua. Danangwo haung i, girungwo sinamo yal ta kuni nerala dire ungwo meri unamia, pir po sikinamua. 3 Ena arihobi hamen wai tamia wai pire mominua dinamba, tal oun dongwo gintani u pa dinamua. Dinangure agr gir kulala dire gul ingwo meri arihobi gul oun dongwo inamua. Ire te pi benangwo ai ta dikinamua. 4 Dikinamba, ni Yisas pir tenga hobi tal nigi dongwo ol ware si bongwo bani ta molkinia, unamia dire kwi monga ipire ganulun ta dikinanua. 5 Ni Yisas pir tenga hobi tal dime dire olere ba bongwo bani wania, tal nigi dongwo olere si bongwo holi ta wakinua. 6 Tal nigi dongwo ol wangwo hobi ul pai momia. Mongwo meri molkio. Hamen ganba kul enangwo pamia di pire kwi ole ole molio. 7 Te tal nigi dongwo ole ul pai mongwo hobi girungwo ul pamio, te bia nere spak ongwo hobi girungwo spak omua. 8 Omba, nan tal dime dire ole ba bongwo holi waminga hobi, spak olkire, Yisas tani ol wai ol na tongwo pamia di pirere, God yona milna tominga i, kuman mere dinangure kiana hobi na sinamba, wa kerulu di mena olaminua. Olere God tani aki di na tenangwo pamia di pire kwi mominga i, aiyulang mangal hauminga meri dimia kiana hobi bina bani sinamba, wa kerulu di manbi olere nimni monaminua. Monaminga i pire ha i, a i si ware oli omino. 9 God yong ki e na tongwo bani monaminga pire na pare ekimia, pi tege eminga yal Yisas Kraist si hon e na tenangure sigare kule u wai naminga ipire, God na pare emua. 10 Yisas Kraist gol na tere algi ya bole bina ole imia, Yisas u pa dinangwo haung gonamin mo, hon monaminga yali i tibi ole kina pana gale gale moli naminua. 11 Naminga ipire, ni enin hobi tan tani ha maing hol wanama dire, yon milni tere a yo te tenga meri tere tere molio.\nHa gumiling tau ya dungwo hon di tongwo ha\n12 Ena yahuna hobo, yal tau God ha maing nir si ni tere a yo te ni tere kene ol ni tongwo hobi hang a yuwo olo. 13 Olere honagi ol ni tongwo i, nomani si pire yon milni tere wai pir to. Tere enin hobi kina kura bolkirere pana gale molo. 14 Te omeling pege dire siga wangwo hobi krehaman tere a yo te tenanio, te ha maing pimba, kul pirere nimni molkungwo hobi nimni monama dire, krehaman tere a yo te tenanio, te ha maing aidolala di pungwo hobi aki di tere a yo te to. Tere yu ol wanangwo hobi Yisas wine onama dire, di gon gan ole ha ura panangwo di tere nigi de pir tekio. 15 Yal ta tal nigi dongwo ol ni tenangwo ni hol pai hol pai dire ol tekio. Haung haung ari para weni ha ura panangwo di tere tal wai ol to. 16 Ol tere, tal gogo ol ni tenangwo tamamia dire wai pire pire molo. 17 Molere girungwo tangwo God ha di tere tere molo. 18 Molere tal oun dongwo ni au sinam mo, nibil onan mo, ya monan mo, tamamia di pire God wai pir ni teiwa di tere tere molo. Ol ni tenangwo hobi, Kraist Yisas ol ware nimni mongwo meri, ni ereyu ol ware nimni monana dire God ol ni tere a yo te ni tenamia, God ol na tenga i wai pir ni teiwa di tere tere molo. 19 God Kwiang a yo te ni tere yon wu binangwo irai, siga wa tekirere, wine ol to. 20 Tere ari tau God ha maing di tibi ol ni tenangwo irai, piralga ha pirikia di banta po dire isime e tekio. 21 Te ha maing di ni tenangwo mo, tal gumang hon dongwo ol ni tenangwo, ha weni pam mo, hasu pam mo, dire, ebir si piro. Pinanga ha weni panangwo ha i, a i si wayo. 22 Tal nigi dongwo ol wangwo maing iwe, para weni aidolo.\n23 Ena nan yona aura di na tongwo yal God ni u wai nanga pire si hon e ni tomo. Te hobana bling memini yal Yisas Kraist u pa dinangwo irai gaun nomani kwian para amane monana dire na gina God sirin bol tominua. 24 God ni ha maing a i si ware Yisas doling bonanga, na kene ol ni teralgere hogal ta sikinanua dungwo i hasu ta dikimia, ol wai ol ni tenangure amane monanua. 25 Ni arihobi God sirin bol tengere aki di na tenamia sirin bol to. 26 Yisas pir tenga ari yal al hobi kulere, na gina yong miling ni tomua di to.\n27 Ena pasi bominga i, Yisas pir tongwo hobi para weni kere di tengere, arihobi pinamia di tibi ol to. Tekinanga Yisas ni aidolamue. 28 Nan pi tege eminga yal Yisas Kraist pirari pare to bolo i ure pule a siribi si na tongwo i ni monga bani u tibi pire pai omo.


Hesekiel 48 | Alkitab TOBA\nHesekiel 47 →\nAugust 17, 2008 · 12:56\n48:1 Jala on do goargoar ni angka marga: Sian partalpahan utara mardonokkon dalan sian Hetlon sahat ro di Hamat, Hasor-Enon parbolatan ni Damaskus tungkan utara mardonokkon Hamat, sambariba tungkan purba sahat ro di laut, sapartalian di si Dan.\n48:2 Jala marbalokkon Dan sian sambariba purba sahat ro di pastima sapartalian di Aser.\n48:3 Jala marbalokkon Aser sian sambariba purba ro di pastima sapartalian di Naptali.\n48:4 Jala marbalokkon Naptali sian sambariba purba sahat ro di pastima sapartalian di Manasse.\n48:5 Jala marbalokkon di Manasse sian sambariba purba sahat ro di pastima sapartalian di Epraim.\n48:6 Jala marbalokkon Epraim sian sambariba purba sahat ro di pastima sapartalian di Ruben.\n48:7 Jala marbalokkon Ruben sian sambariba purba sahat ro di pastima sapartalian di Juda.\n48:8 Jala marbalokkon Juda sian sambariba purba sahat ro di pastima ingkon gabe pelean tatingan sipapulihonmuna, duapulu lima ribu asta bohangna dohot unjurna suang songon sada partalian hian sian sambariba purba sahat ro di pastima, asa inganan na badia i di parsitongaanna.\n48:9 Ia pelean tatingan sipapulihonmuna di Jahowa, ingkon duapulu lima ribu asta unjurna jala sampulu ribu asta bohangna.\n48:10 Ingkon disi do pelean tatingan na badia i jambar ni angka malim: Tungkan utara duapulu lima ribu asta, jala tungkan pastima sampulu ribu asta bohangna, jala tungkan purba sampulu ribu asta bohangna, jala tungkan dangsina duapulu lima ribu asta unjurna; asa inganan na badia ni Jahowa di parsitongaanna.\n48:11 I ma jambar ni malim angka na pinarbadiaan sian anak ni si Sadok, angka na mangaradoti ulaonku, angka na so lilu, uju na lilu halak Israel, songon lilu ni halak Lepi na asing.\n48:12 Jadi ingkon di nasida ma pelean tatingan i na pinapulik sian tano na badia sahali marbalokkon halak Lepi.\n48:13 Halak Lepi pe ingkon maruli mardonokkon parbolatan ni angka malim duapulu lima ribu asta unjurna jala sampulu ribu asta bohangna; sandok unjurna ingkon duapulu lima ribu asta jala bohangna sampulu ribu.\n48:14 Jala ndang jadi gadisonnasida sian i nanggo sada manang tungkaranna, manang pabalionna patumonaan ni tano i tu halak na leban, ai habadiaon ni Jahowa do i.\n48:15 Ia na lima ribu asta bohang na lobi i hombarhon na duapulu lima ribu asta i riperipe ni huta do i bahenon inganan dohot partungkoan, asa huta i di parsitongaanna.\n48:16 Jala angka on do ungkuranna: Sambariba utara opat ribu lima ratus, jala sambariba dangsina opat ribu lima ratus, jala sian sambariba purba opat ribu lima ratus, jala sambariba pastima opat ribu lima ratus.\n48:17 Ingkon marpartungkoan huta i tungkan utara dua ratus lima pulu asta, jala tungkan dangsina dua ratus lima pulu, jala tungkan purba dua ratus lima pulu, jala tungkan pastima dua ratus lima pulu.\n48:18 Jala lobilobi ni unjur hombarhon pelean tatingan na badia i, sampulu ribu tungkan purba jala sampulu ribu tungkan pastima, jala ingkon hombarhon pelean tatingan na badia i, jala parbuena bahen hangoluan ni angka pangula di huta i.\n48:19 Jala taringot tu pangula di huta i, ingkon sian sandok marga ni Israel buaton mangula tano ni huta i.\n48:20 Asa sandok pelean tatingan i ingkon duapulu lima ribu asta be unjurna dohot bohangna maropat suhi papulikonmuna pelean tatingan na badia i bahen partalian ni huta i.\n48:21 Jala lobilobina ingkon di induk i angkupangkup be sian pelean tatingan na badia i dohot sian partalian ni huta i hombarhon na duapulu lima ribu asta ni pelean tatingan i sahat ro di parbolatan tungkan purba dohot pastima, hombarhon na duapulu lima ribu asta tungkan parbolatan pastima, tondong ni angka partalian marmargamarga di induk i ma i, jala pelean tatingan na badia i dohot habadiaon ni joro i ingkon di parsitongaanna.\n48:22 Sian partalian ni halak Lepi pe dohot sian partalian ni huta i, di tongatonga ni partalian na di induk i, di holangkolang ni parbolatan Juda dohot Benjamin, ingkon di induk i ma i.\n48:23 Dung i taringot tu angka marga na asing sian sambariba purba sahat ro di pastima sapartalian di Benjamin.\n48:24 Jala marbalokkon Benjamin sian sambariba purba sahat ro di pastima sapartalian di Simeon.\n48:25 Jala marbalokkon Simeon sian sambariba purba sahat ro di pastima sapartalian di Isasar.\n48:26 Jala marbalokkon Isasar sian sambariba purba sahat ro di pastima sapartalian di Zebulon.\n48:27 Jala marbalokkon Zebulon sian sambariba purba sahat ro di pastima sapartalian di Gad.\n48:28 Jala marbalokkon Gad tungkan sambariba dangsina sahali ingkon disi parbolatan i: Olat ni Tamar sahat ro di aek Meriba Kades, mangihuthon batang aek i sahat ro di laut godang.\n48:29 I ma tano i sibagionmuna marpintu bahen pargolatan di angka marga ni Israel, jala on do angka partaliannasida, ninna Tuhan Jahowa!\n48:30 Jala on do angka haruaran ni huta i: Sian sambariba utara opat ribu limaratus asta.\n48:31 Jala angka bahal ni huta i ingkon mangihuthon goargoar ni angka marga ni Israel; tolu bahal tungkan utara, bahal Ruben sada, bahal Juda sada, bahal Lepi sada.\n48:32 Jala tungkan sambariba purba opat ribu limaratus asta, jala tolu bahalna: Bahal Josep sada, bahal Benjamin sada, bahal Dan sada.\n48:33 Jala sambariba tungkan dangsina opat ribu limaratus asta, jala tolu bahalna, bahal Simeon sada, bahal Isasar sada, bahal Zebulon sada.\n48:34 Ia sambariba pastima opatribu limaratus asta do, tolu bahalna: Bahal Gad sada, bahal Aser sada, bahal Naptali sada.\n48:35 Asa tung humaliang sampulu ualu ribu asta do, jala goar ni huta i olat ni sadarina i: Jahowa disi!


oJoh. Peter COLLER &Eva NN\noAnna Maria COLLER 1736-1794 &1759Joh. Adam HOMMES 1738-1773\noAnna Maria COLLER 1736-1794 &1777Adam SAURENS 1737-


V MUSA 15 - BIBLE & BUKU ENDE ONLINE\n15:1 Dung salpu pitupitu taon ingkon bahenonmu taon haluaon.\n15:2 Ingkon songon on do pangalaho ni taon haluaoni: Ganup halak parutangan, na pautang donganna, ndang jadi tungguonna donganna manang hahaanggina; ai nunga pola ditingtingkon halak taon haluaon di Jahowa.\n15:3 Anggo halak dagang jadi do tungguonmu; alai manang aha ugasanmu di hahaanggim, ingkon salesean ni tanganmu do i.\n15:4 Tung na so tupa adong di tongatongamuna halak na pogos, ai buas do pasupasuon ni Jahowa ho di tano silehonon ni Jahowa, Debatam tu ho soluhonmu bahen partalianmu.\n15:5 Asal ditangihon ho situtu soara ni Jahowa, Debatam, huhut mangaringkoti mangulahon sandok tona on, angka na hutonahon tu ho sadarion.\n15:6 Ai pasupasuon ni Jahowa, Debatam do ho, songon naung pinarbagana i hian tu ho, jadi pasalionmu torop angka bangso parbegu, alai ndang marsali anggo ho; jala gomgomanmu torop angka bangso parbegu, alai anggo ho ndang jadi rajaannasida.\n15:7 Tung sura adong di tongatongamu sahalak na pogos sian hahaanggim di bagasan sada sian angka hutam, di tanomi, silehonon ni Jahowa, Debatam tu ho, ndang jadi papironmu roham jala ndang jadi tutuponmu tanganmu maradophon donganmu na pogos i.\n15:8 Ingkon ringgas ho mamuhai tanganmu di ibana jala buas ho pasali ibana pasingkophon di ibana marguru tu godangna na hurang di ibana.\n15:9 Sai ramoti dirim, asa unang tubu pingkiran na jahat di bagasan roham, mandok songon on: Nunga lam jonok taon papituhon, i ma taon haluaon, gabe murhing pamerengmu mida donganmu na pogos i, laos sundat ho mangalehon tu ibana, gabe alualuhononna ho tu Jahowa, gabe dapotan dosa ho.\n15:10 Ingkon buas lehononmu ibana, unang pola marmurukmuruk roham di na mangalehoni ho tu ibana; ai ala ni do pasupasuon ni Jahowa, Debatam do ho di saluhut ulaonmu dohot di saluhut na jinama ni tanganmu.\n15:11 Ai ndang tagamon mansadi adong halak na pogos di tongatonga ni tano i, ala ni do umbahen hutonahon tu ho songon on: Ingkon ringgas ho mamuhai tanganmu mangalehon donganmu na targogot jala na pogos di bagasan tanomi.\n15:12 Tung sura mangadop di ho donganmu sahalak Heber baoa manang parompuan, ingkon onom taon lelengna ibana mangula di ho, tole papitutaonhon ingkon paluaonmu boti ibana sian lambungmu.\n15:13 Jala tung sura dipalua ho ibana boti sian lambungmu, ndang jadi rumar boti ibana paluaonmu.\n15:14 Ingkon buas pangalehonmu tu ibana sian birubirum dohot sian pardegeanmu dohot sian pangilanganmu anggur, sian luhut naung pinasupasuhon ni Jahowa, Debatam tu ho, lehononmu ibana.\n15:15 Ingkon paingotingotonmu, hatoban do nang ho najolo di tano Misir, gabe ditobus Jahowa, Debatam ho, ala ni do umbahen hutonahon tu ho hata on sadarion.\n15:16 Alai tung sura dohononna mandok ho: Ndang dipangido rohangku naeng malua ahu ruar sian lambungmu ala holong rohana mida ho dohot mida isi ni jabum, ai sonang rohana di lambungmu.\n15:17 Ingkon buatonmu ma sada sigirik jala turaonmu pinggolna di lambung pintu, jadi hatobanmu ma ibana ro di salelenglelengna; tu hatobanmu parompuan pe laos songon i do bahenonmu.\n15:18 Unang pola dok roham ala paluaonmu ibana boti sian lambungmu, ai silompit sian gaji ni halak sipangan gaji pinangulahonna ho onom taon lelengna, jadi pasupasuon ni Jahowa, Debatam ma ho, di saluhut na niulam.\n15:19 Nasa anak buhabaju, na tubu di tongatonga ni lombum dohot birubirum, ingkon parbadiaanmu do i di Jahowa, Debatam; ndang jadi pangkeonmu mangula anggo anak buhabaju ni lombum, jala ndang jadi gustingonmu imbulu ni anak buhabaju ni birubirum.\n15:20 Ingkon di adopan ni Jahowa, Debatam do i panganonmu ganup taon di inganan sipilliton ni Jahowa, songon i ho dohot isi ni bagasmu.\n15:21 Alai tung sura adong lindangna, mengkat do i manang mapitung manang martihas na roa dia na asing, ndang jadi pelehononmu i tu Jahowa, Debatam.\n15:22 Ingkon panganonmu do i di bagasan hutam, suang songon hije manang ursa, nang halak na ramun manang na ias pe.\n15:23 Alai anggo mudarna na so tupa panganonmu, ingkon tu tano do i usehononmu, songon aek.


Panguhum 17 | Alkitab TOBA\n← Panguhum 18\nPanguhum 16 →\n17:1 Dung i adong ma sada baoa sian dolok Epraim, na margoar si Mika.\n17:2 Ro ma hatana mandok tu inana: Ia na saribusaratus rupia, naung mago sian ho, pola naung mamburai ho dohot tu pinggolhon hata i didok ho, ida ma, di ahu do hepeng i, ai ahu do mambuatsa. Jadi didok inana ma: Sai dipasupasu Jahowa ma ho, ale anaha!\n17:3 Dung i dipaulak ma rupia sisaribu saratus i tu inana, alai ninna inana i ma: Nunga husombasombahon hian hepeng i tu Jahowa marhite sian tanganku di anakku, asa dipauli sian i sada ganaganaan na niuhir dohot na tinuang, on pe mulak ma i tu ho hulehon.\n17:4 Alai dipaulak ibana muse hepeng i tu inana, gabe dibuat inana i dua ratus rupia, jala dilehon tu panopa, na mambahen sian i sada ganaganaan na niuhir dohot na tinuang; laos di jabu ni si Mika do i musengani.\n17:5 I ma dalanna umbahen adong sada joro ni debata hapunjungan ni si Mika, dung i dibahen ma sada baju epod dohot terapim, laos diurasi sada sian angka anakna pabangkithon gabe malimna.\n17:6 Di angka ari uju i ndang adong raja gumomgom Israel, ganup masibahen lomo ni rohana be.\n17:7 Alai adong ma sada dolidoli sian Betlehem Juda, na hinomit di marga Juda, jala halak Lepi do ibana, jala manompang ibana disi.\n17:8 Naung jalang do baoa i sian huta Betlehem Juda, asa manompang manang didia ibana sangkot; jadi dung ro ibana tu dolok Epraim sahat tu bagas ni si Mika, naeng manulus dalanna nian.\n17:9 Jadi ro ma hata ni si Mika tu ibana: Sian dia ho ro? Gabe didok ibana ma mangalusi: halak Lepi do ahu sian Betlehem Juda, jala na mardalani do ahu naeng manompang manang didia ahu sangkot.\n17:10 Dung i ninna si Mika ma tu ibana: Tading di lambungkon ma ho! Asa gabe ama dohot malim di ahu; lehononku ma tu ho sampulu rupia sataon, jala singkop pangkean dohot bohalmu, gabe dioloi halak Lepi i ma rap dohot ibana.\n17:11 Jadi lomo ma roha ni halak Lepi i maringan di lambung ni baoa i, jala doshon sada sian angka anakna sandiri dolidoli i dibahen.\n17:12 Dung i dipabangkit si Mika ma halak Lepi i, bahen malimna dolidoli i, laos maringan ibana di jabu ni si Mika.\n17:13 Dung i didok si Mika ma: Nuaeng pe tangkas huboto, sai tumpahan ni Jahowa do ahu, ala naung halak Lepi gabe malim di ahu.


Matius 9 (TOBA)\nI. Dipamalum Tuhan Jesus sada halak na sarion 1-8. II. Dijou si Mateus. Angka sisean ni si Johannes 9-17. III. Dipangolu boru ni si Jairus 18-26. IV. Dipamalum dua halak na mapitung dohot sahalak na ngungu 27-34. V. Asi rohana di natorop i 35-38.\n1(I.) Dung i bongot ma Ibana tu parau, ditaripari ma tao i, jadi sahat ma Ibana tu hutana.\n2Dung i diboan na mamboan ma tu jolona sada halak na sarion, na peak di podomanna. Jadi disi diida Jesus haporseaonnasida, ninna ma mandok na sarion i: Pos ma roham, ale anaha; nunga sesa dosam!\n3Alai didok deba sian angka sibotosurat ma di bagasan rohanasida: Na mangaleai Debata do Halak on!\n4Diboto Jesus ma pingkiran ni rohanasida, jadi didok ma mandok nasida: Boasa tung dipingkiri hamu na jahat di bagasan rohamuna?\n5Dia do ummomo? Dohonon: Nunga sesa dosam, manang dohonon: Hehe ma ho mardalani?\n6Alai asa diboto hamu, marhuaso do Anak ni jolma i di tano on manesa dosa didompakkon ma na sarion i mandok: Hehe ma ho, boan ma podomanmi, laho ma muli!\n7Jadi hehe ma ibana tutu laho muli.\n8Marnida i natorop i, mabiar ma nasida jala dipuji ma Debata, na olo mangalehon huaso sisongon i tu angka jolma.\n9(II.) Dung i laho ma Jesus sian i, jadi diida ma sada halak na margoar si Mateus, hundul di parbeoan, gabe didok ma mandok ibana: Ihuthon ma Ahu! Jadi hehe do ibana mangihuthon Jesus.\n10Dung i uju hundul Ibana mangan di bagasna i, ro ma torop sijalobeo dohot pardosa mangangkupi Jesus dohot angka siseanna.\n11Marnida i angka Parise, ninna nasida ma mandok angka siseanna: Boasa tung mangan gurumuna rap dohot angka sijalobeo dohot pardosa?\n12Alai dibege Jesus do i, jadi ninna ma: Apala ringkot di angka na hisar pandaoni, di angka na marsahit do!\n13Alai laho ma hamu mangguruhon na nidok ni hata on: "Asi ni roha do huhalomohon, ndada pelean!" Ai ndada ro Ahu laho manjou angka partigor, asa dipauba rohana, angka pardosa do!\n14Dung salpu i, didapothon angka sisean ni si Johannes ma Ibana, didok nasida do: Boasa marpuasai hami dohot angka Parise; ia angka siseanmi ndang marpuasa?\n15Jadi didok Jesus ma mandok nasida: Tung tarbahen ma marsak roha ni pandongani ni pangoli, saleleng rap dope dohot nasida pangoli i? Alai na ro ma arina, buatonna ma disi Pangoli i sian lambungnasida; disi ma nasida marpuasa.\n16Angkup ni i: Ndang adong na mandungkaphon abit na imbaru tu abit naung mumut, ai ribakkonon ni na nidungkaphon i do dirina sian pandungkapanna i, jadi lam tu ruakna ma na maribak i.\n17Ndang dipainding jolma tuak anggur siraruan tu poting naung buruk, aik mapultak poting i gabe bolong tuak i, laos sega dohot ingananna; tu poting na imbaru do bahenon tuak siraruan i, jadi simpan be ma!\n18(III.) Uju dihatahon dope hata ondeng tu nasida, nunga ro sada halak na sangap marsomba tu Ibana, huhut ma didok: Ipe mate borungku; alai ro ma Ho mangampehon tanganmu tu ibana, asa sumuang mangolu!\n19Jadi hehe ma Jesus rap dohot siseanna, laho mangihuthon ibana.\n20Dung i tongon ma adong sada boruboru na tamaningon bulan on, leleng ni sampuludua taon, na ro sian pudina manjama rambu ni ulosna;\n21ai ninna rohana di bagasan: Nanggo pala ulosna hujama, mangolu ma ahu!\n22Dung i humusor ma Jesus, dibereng ma ibana, laos ninna ma: Pos ma roham, ale inang, haporseaonmi do na pangoluhon ho! Dung i hipas ma boruboru i olat ni na sangombas i.\n23Asa dung sahat Jesus ro di bagas ni na sangap i, diida ma angka pangondasi dohot natorop oruk.\n24Jadi didok ma: Laho ma hamu, ai ndada na mate si betet on; na modom do! Jadi diparengkeli nasida do Ibana.\n25Asa dung dipalaho natorop i, bongot ma Ibana, ditangkup ma tanganna, jadi mulak mangolu ma dakdanak i.\n26Dung i sar ma barita i tu na saluat i.\n27(IV.) Dung i laho ma Jesus sian i, jadi adong ma dua halak na mapitung mangihutihut Ibana, huhut gogo manjoujou: Ale Anak ni si Daud! Asi ma roham di hami!\n28Jadi laho bongot tu jabu i Jesus, didapothon angka na mapitung ondeng ma Ibana, gabe didok ma mandok nasida: Ai dihaporseai hamu do Ahu margogo patupahon i? Jadi didok nasida ma mandok Ibana: I do, Tuhan!\n29Gabe dijama ma matanasida huhut ma didok: Marguru tu haporseaonmuna ma jumpang hamu!\n30Jadi saut ma buha matanasida. Dung i gogo ma dipopai Jesus nasida, didok ma: Jaga ma hamu! So tung adong manang ise na umbotosa!\n31Alai laho do nasida, dipanghatahatahon ma Ibana tu sude nasida na saluat i.\n32Laho tu balian dope nasida ondeng, nunga adong na mamboan tu jolona sada halak na ngungu, hasiaran ni sibolis.\n33Jadi dung bali sibolis i, mangkatai ma na ngungu i. Longang ma antong natorop i, angka ninna ma: Ndang dung tarida dope sisongon i di bangso Israel on!\n34Alai didok angka Parise ma: Dipabali Halak on do angka sibolis mangasahon sintua ni sibolis i!\n35(V.) Jadi sai mardalani do Jesus mangaliati angka huta ro di angka sosor, mangajari di angka parguruannasida, manurasihon barita na uli taringot tu Harajaon i; dipamalum do nasa sahit dohot tihasnasida.\n36Jadi mamereng natorop i, asi ma rohana, ai maheu jala marhinamago do nasida diida songon birubiru na so marparmahan.\n37Laos ninna ma mandok siseanna: Bidang do nian sisabion, alai otik do anggo angka pangula.\n38Onpe, elehelek hamu ma Nampuna sisabion i, anggiat dipaborhat angka pangula tu sisabionna i!


1 Tawarikh 12 (TOBA)\nI. Angka ulubalang, dongan ni si Daud uju maporus ibana maradophon si Saul 1-22. II. Goargoar ni halak angka na mandapoti si Daud tu Hebron pabangkithon ibana gabe raja 23-40.\n1(I.) On do goargoar ni halak angka na mandapoti si Daud tu Ziklag, uju ingkon martabuni dope ibana maradophon si Saul, anak ni si Kis, laos masuk nasida tu bilangan ni angka ulubalang, angka na gogo manolongi di parporangan.\n2Angka na marsinjatahon sior do nasida, angka na pande mangambalang mangiamun dohot manjaluk, huhut maniorhon sumbia marhite sian sior; sian angka hahaanggi ni si Saul do nasida sian Benjamin.\n3Partogina i ma si Ahieser dohot si Joas, duansa anak ni si Sema halak Gibea tole si Jesiel dohot si Pelet, rap anak ni si Asmapet; Beraka dohot si Jehu, halak Anatot i.\n4Si Ismaia, halak Gibeon, sada ulubalang di tongatonga ni tolupulu halak, laos ibana partogi ni na tolupulu halak i; tole muse si Jiremia, si Jehasiel, si Johanan, si Josabad, halak Gedera i.\n5Si Elusai, si Jerimot, si Bealia, si Semaria, si Sepatia, halak Harupi.\n6Si Elkana, si Jesia, si Asarel, si Joeser, si Jasobeam, halak Kora.\n7Si Joela dohot si Sebadia, duansa anak ni si Jeroham sian Gedor.\n8Nang sian halak Gad adong do deba mamulik mandapothon si Daud tu dolok batu di halongonan, angka ulubalang do nasida na somal marmusu, angka na jongjong marrinte patioptiop lombulombu dohot hujur ia bohinasida songon bohi ni singa idaon, jala dorasna songon hije di atas ni angka dolok.\n9Si Eser goar ni indukna parjolo si Obaja paidua, si Eliab paitolu.\n10Si Mismana paiopat, si Jeremia pailima.\n11Si Attai paionom, si Eliel paipitu.\n12Si Johanan paiualu, si Elsabad paisia.\n13Si Jeremia paisampulu, si Makbanai paisampulusada.\n14Luhutna i sian pinompar ni si Gad, angka partogi ni parangan, sada na ummetmet sian nasida parentahon saratus halak, jala na umbalga parentahon saribu halak.\n15Nasida ma i angka na manaripari Jordan di bulan sipaha sada, uju sirnip sandok pasirna, jala dilele nasida do saluhut isi ni angka rura sambola tungkan habinsaran dohot tungkan hasundutan.\n16Ro do huhut deba sian halak Benjamin dohot Juda mandapothon si Daud tu dolok batu.\n17Dung i ruar ma si Daud mandapothon nasida, ninna ma mangalusi joujounasida i: Molo dame binoanmuna ro tu ahu, naeng mangurupi ahu, ingkon marsihohot ma rohangku tu hamu; alai molo tung ro hamu naeng manjehehon ahu tu musungku, atik pe so diulahon tanganku pangarupaon, sai manatap manonggor ma Debata ni angka ompunta, jala Ibana manorui!\n18Jadi songgop ma Tondi ni Debata tu si Amasai, partogi ni tolupulu halak, ninna ma: Angka naposom do hami, ale Daud! Jala sai donganannami do ho, ale anak ni si Isai! Dame, dame ma di ho, dame huhut di angka na manolongi ho! Ai nunga ditolongi Debatam ho. Jadi dijangkon si Daud ma nasida jala dipabangkit nasida bahen partogi ni angka parangan.\n19Sian Manasse pe adong do deba bali tu si Daud, uju na ro ibana rap dohot halak Palistim naeng marporang dompak si Saul, alai tahe ndang saut ibana manolongi nasida, ai dung martuptup angka induk ni halak Palistim, disuru nasida ma ibana muli ninna ma: Marmara ulunta maon tung sura bali ibana tu si Saul tuanna i.\n20Jadi di na laho muli ibana tu Ziklag bali ma tu ibana sian Manasse: Si Adna, si Josabad, si Jediael, si Mikhael, si Josabad, si Elihu dohot si Jilletai, angka partogi ni halak Manasse marsasaribu.\n21Nasida huhut manolongi si Daud mangalo parangan ni halak Amalek; ai angka ulubalang nasida luhutna jala bangkit gabe partogi ni angka parangan.\n22Ai uju i ariari do adong ro halak mandapoti si Daud, naeng tolonganna ibana, pola gabe sada parduaan parangan na bolon, songon parduaan parangan ni Debata.\n23(II.) Jala on do angka bilangan ni angka partogi ni angka parangan angka na gopas be marsinjata, angka na ro mandapothon si Daud tu Hebron, pahothon harajaon ni si Saul tu si Daud, hombar tu hata ni Jahowa.\n24Sian halak Juda, angka na mangusung lombulombu dohot hujur, onom ribu ualu ratus halak, angka na gopas be marsinjata tu parporangan.\n25Sian halak Simeon ulubalang angka na marhuaso tu parporangan, pitu ribu saratus halak.\n26Sian halak Lepi opat ribu onom ratus halak.\n27Jala si Joiada, partogi ni pinompar ni si Aron, tolu ribu pitu ratus halak donganna sian i.\n28Si Sadok pe, sada halak na bajar dope nian, alai ulubalang na marhuaso jala sian pinompar ni amana duapulu dua halak do angka partogi.\n29Sian halak Benjamin, hahaanggi ni si Saul, tolu ribu halak do; ai rasirasa nuaeng torop dope sian nasida paihuthon pinompar ni si Saul.\n30Sian halak Epraim duapulu ribu ualu ratus halak, angka ulubalang na marhuaso pola sanga tarbarita goarnasida di pinompar ni ompunasida.\n31Sian satonga marga Manasse sampulu ualu ribu halak, pola tarsurat goarnasida i, asa ro nasida pahothon harajaon di si Daud.\n32Sian pinompar ni Isasar, angka na pande manjujur ari, asa botoon ni Israel manang aha sibahenonna, dua ratus halak do partoginasida, jala saluhut hahaangginasida i, mangoloi guru doknasida.\n33Sian Zebulon, halak angka na borhat tu parporangan, angka na gopas be marsinjata marragamragam tu parporangan, limapulu ribu halak angka na marodor be sian sada ni rohana situtu.\n34Sian halak Naptali saribu halak partogi, jala dongannasida angka na marsinjatahon lombulombu dohot hujur, tolupulu pitu ribu halak.\n35Sian pinompar ni Dan, duapulu ualu ribu onom ratus halak, angka na marodor be tu parporangan.\n36Sian halak Aser, opatpulu ribu halak do, angka na tarbahen borhat tu parporangan maraturan.\n37Jala sian bariba ni Jordan, i ma sian halak Ruben, Gad dohot satonga Manasse, saratus duapulu ribu halak do mardongan ragamragam ni angka sinjata tu parporangan.\n38Luhutna i halak parporang, marodoran be hobas tu parporangan, ro nuaeng sian nasa rohana tu Hebron pabangkithon si Daud gabe raja gumomgom sandok Israel; nang sandok Israel na tinggal i marsaroha do laho pabangkithon si Daud gabe raja.\n39Jala disi do nasida rap dohot si Daud tolu ari lelengna mangan minum, ai nunga diparade angka hahaangginasida do i di nasida.\n40Nang halak angka na jonok tu nasida sahat ro di Isasar, Zebulon dohot Naptali, masiboan sagusaguna be di atas halode, unto, hoda na marsahe dohot jonggi, tole sipanganon sian itak, gaburgabur sian antajau dohot parbue ni anggur, tole muse anggur dohot miak, tole lombu dohot birubiru mansai torop; ai marlas ni roha be do halak Israel.


II Musa 5 | Alkitab TOBA\n← II Musa 6\nII Musa 4 →\n5:1 Dung i ditopot si Musa dohot si Aron ma raja Firaun didok ma: Boti tona ni Jahowa, Debata ni Israel: Loas ma laho bangsongki, asa marpesta nasida di Ahu di halongonan.\n5:2 Dung i ninna raja Firaun ma: Ise do Jahowa, tung ingkon tangihononku soarana mangaloas laho Israel? Ndang hupabotoboto Jahowa, Israel pe ndang huloas laho.\n5:3 Dung i ninna nasida ma: Na pajumpang do hami dohot Debata ni halak Heber, ua loas ma hami laho partoluarian tu halongonan, asa mamele hami tu Jahowa, Debatanami, asa unang dihonahon tu hami begu antuk manang podang.\n5:4 Dung i ninna raja ni Misir i ma tu nasida: Ia ho ale Musa dohot Aron, boasa tung lolaanmuna bangso i sian ulaonnasida? Laho ma hamu tumopot rodimuna.\n5:5 Angkup ni didok raja Firaun ma: Ida ma madeakku gariada bangso i di tano on, lam pasadionmuna nasida sian rodinasida.\n5:6 Ala ni dilehon raja Firaun ma di na sadari i parenta tu angka mandur dohot tu angka juaratulis di tongatonga ni bangso i, ninna ma:\n5:7 Ndang jadi be lehononmuna durame tu bangso i mambahen tano takko, songon siap ari; nasida sandiri ma laho papungupungu durame.\n5:8 Alai anggo bilangan ni tano takko, angka na binahennasida songon siap ari, tong do pangidoonmuna sian nasida, unang orui hamu sian i, ai angka sigurbak ulu do nasida, umbahen mangangguhi nasida mandok: Laho ma hami mamele tu Debatanami.\n5:9 Ingkon parengeon ulaon tu nasida, asa adong siulaonnasida, asa unang dipatangitangi hatahata gapgap.\n5:10 Jadi ruar ma angka mandur ni bangso i dohot angka juaratulisna, angka didok nasida ma tu natorop i: Songon on do parenta ni raja Firaun: Ndang jadi be lehonon durame tu hamu.\n5:11 Hamu ma laho mangalului durame di hamu, manang didia jumpang hamu; alai ndang jadi moru anggo sian ulaonmuna.\n5:12 Jadi mampar ma na torop i tu sandok tano Misir papungupungu panabian singkat ni durame.\n5:13 Jadi sai disosaksosak angka mandur i nasida, angka ninna ma: Pasun hamu ulaonmuna songon siap ari, songon uju na adong durame.\n5:14 Jadi hona balbal ma angka sintua ni halak Israel, angka na pinabangkit ni mandur ni raja Firaun tu nasida, angka ninna ma: Boasa so dipasidung hamu bilanganmuna tano takko songon siap ari, nang nantuari nang sadari on?\n5:15 Jadi ditopot angka sintua ni halak Israel ma raja Firaun, mangangguhi ma nasida ninna: Boasa ma tung songon i bahenonmu tu angka naposom?\n5:16 Ndang be maruli durame angka naposom, sai bahen hamu tano takko, angka ninna mandok hami! Jala ida ma, hona linsing angka naposom, gabe dapotan dosa bangsom.\n5:17 Alai ninna raja i ma: Angka sigurbak ulu do hamu tongon, umbahen sai didok hamu: Loas ma hami laho mamele tu Jahowa.\n5:18 On pe, laho ma hamu, mangula ma hamu, ianggo durame ndang be lehonon tu hamu, alai sai lehon hamu bilangan ni tano takko i.\n5:19 Jadi diida angka sintua ni halak Israel ma sorimagonasida i, ala didok: Ndang jadi oruanmuna sian tano takko pinaulimuna songon siap ari.\n5:20 Dung i di na ruar i nasida sian jolo ni raja Firaun, didapot nasida ma si Musa dohot si Aron, angka na jongjong mandapothon nasida.\n5:21 Angka didok ma tu nasida: Sai Jahowa ma marlulu dompak hamu dohot manguhum, ala binahenmuna hami hasomoran ni raja Firaun dohot angka naposona i mangalehon podang tu tangannasida mambunu hami.\n5:22 Jadi mulak ma si Musa tumopot Jahowa, jala didok ma: Ale Tuhan, boasa ma tung paporsuhonmu bangso on? Boasa ma tung suruhononmu ahu tuson?\n5:23 Ai olat ni dung bongot ahu tumopot raja Firaun mangkatai marhitehite goarmi, ganda do jahatna tu bangso on, jala ndang dipalua Ho bangsom.


Die 10 Besten Hotels nahe Stazione Di Tempio Pausania\nBeste Hotels nahe Stazione Di Tempio Pausania\nLesen Sie Bewertungen zu Stazione Di Tempio Pausania.\n470 von 2’794 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Stazione Di Tempio Pausania\n0.5 km von Stazione Di Tempio Pausania\n16.2 km von Stazione Di Tempio Pausania\n20.1 km von Stazione Di Tempio Pausania\n23.4 km von Stazione Di Tempio Pausania\n25.5 km von Stazione Di Tempio Pausania\n33.5 km von Stazione Di Tempio Pausania\n31.4 km von Stazione Di Tempio Pausania\n32.2 km von Stazione Di Tempio Pausania\n36.2 km von Stazione Di Tempio Pausania\n33.4 km von Stazione Di Tempio Pausania\n34.0 km von Stazione Di Tempio Pausania\n33.7 km von Stazione Di Tempio Pausania\n33.0 km von Stazione Di Tempio Pausania\n33.6 km von Stazione Di Tempio Pausania\n35.0 km von Stazione Di Tempio Pausania\n36.3 km von Stazione Di Tempio Pausania\n36.7 km von Stazione Di Tempio Pausania\n37.9 km von Stazione Di Tempio Pausania\n38.1 km von Stazione Di Tempio Pausania\n38.2 km von Stazione Di Tempio Pausania\n1.7 km von Stazione Di Tempio Pausania\n4.3 km von Stazione Di Tempio Pausania


1 Johannes 4 | Bibel online |Terjemahan Dunia Baru\nUji ma angka surirang (1-6)\nMananda jala mangkaholongi Debata (7-21)\n“Holong do Debata” (8, 16)\nNdang adong biar di bagasan holong (18)\n4 Hamu angka dongan na hinaholongan, unang ma porsea hamu tu sude surirang. Alai uji* hamu ma manang na sian Debata angka surirang i. Ai godang do saonari panurirang na so tutu* di portibi on. 2 Sian on ma botoonmuna molo surirang i sian Debata: Sude surirang na paboahon naung ro Jesus Kristus tu tano on gabe jolma, sian Debata do surirang i. 3 Alai sude surirang na so paboahon taringot tu Jesus, ndang sian Debata i. Surirang ni antikristus do i. Nunga dibege hamu na naeng ro nama i, jala nunga di portibi on i saonari. 4 Hamu angka anakkonku, sian Debata do hamu jala nunga ditaluhon hamu angka panurirang na so tutu.* Ai umbalga do Ibana na marsada dohot hamu sian ibana na marsada dohot portibi on. 5 Sian portibi on do angka panurirang na so tutu* i. Alani i, angka na di portibi on do dihatahon nasida jala ditangihon portibi on do nasida. 6 Sian Debata do hita. Manang ise na mananda Debata tangihononna do hita. Alai manang ise na so sian Debata, ndang tangihononna hita. Sian on ma taboto surirang i sintong manang na sala. 7 Hamu angka dongan na hinaholongan, tongtong ma hita masihaholongan. Ai sian Debata do holong i, jala ganup na marholong ni roha, anak ni Debata do i jala ditanda ibana do Debata. 8 Manang ise na so marholong ni roha, ndang ditanda ibana Debata, ai holong do Debata.* 9 Marhite on do Debata patuduhon holongna tu hita: Disuru Ibana do Anakna na sasada i tu portibi on asa boi hita mandapot hangoluan marhite ibana. 10 On do holong i: Disuru Debata do Anakna i gabe pelean pardamean tu angka dosanta, ndang alani na tahaholongi Debata, alai alani holongna do tu hita. 11 Hamu angka dongan na hinaholongan, molo songon on do holong ni roha ni Debata tu hita, ingkon masihaholongan ma nang hita. 12 Ndang adong naung hea mangida Debata. Alai molo tongtong hita masihaholongan, tongtong ma Debata di bagasan hita, jala gok ma holong ni rohana i di bagasan hita. 13 Marhite on do taboto na tongtong hita marsada dohot Ibana jala Ibana marsada dohot hita, ai dilehon Ibana do tondi parbadiana tu hita. 14 Asing ni i, nunga huida hami jala nunga hupaboa hami, naung disuru Ama i do Anakna gabe sipalua ni portibi on. 15 Manang ise na mangakkui Jesus i Anak ni Debata, tongtong ma Debata marsada dohot ibana jala ibana marsada dohot Debata. 16 Nunga taboto jala nunga tahaporseai na holong do roha ni Debata tu hita. Holong do Debata.* Manang ise na tongtong patuduhon holong ni roha, tongtong ma ibana marsada dohot Debata, jala Debata tongtong marsada dohot ibana. 17 Songon i ma gabe gok holong ni roha i di bagasan hita. Alani i, ndang mabiar be hita mangkatai di ari panguhuman. Ai songon ibana, songon i do nang hita di portibi on. 18 Ndang adong biar di bagasan holong. Ai dipadao holong ni roha na gok i do biar ni roha. Dirajai biar ni roha do hita. Alai sasintongna, ndang gok dope holong ni roha ni halak parbiar. 19 Marholong ni roha do hita ala parjolo do Debata mangkaholongi hita. 20 Molo adong na mandok, “Huhaholongi do Debata,” hape sogo rohana tu donganna, pargabus do ibana. Ai halak na so mangkaholongi dongan na niidana, ndang boi mangkaholongi Debata na so niidana. 21 On do parenta na tajalo sian Ibana: Manang ise na mangkaholongi Debata, ingkon haholonganna do donganna.\n^ Manang “patangkas”.\n^ Manang “ai haholongon do Debata”.\n^ Manang “Haholongon do Debata”.


1 Korint 13 | Bibel online |Terjemahan Dunia Baru\n1 Korint 13:1-13\nHolong do na umbalga sian sasude (1-13)\n13 Nang pe boi ahu mamangke bahasa ni jolma dohot bahasa ni suru-suruan alai molo ndang adong holong di ahu, dos ma ahu songon ogung* manang giring-giring na sai mangkuling. 2 Nang pe dilehon Debata tu ahu silehon-lehon laho manurirangi, mangantusi sude rahasia na badia* dohot parbinotoan, jala adong di ahu haporseaon na togu na boi papindahon dolok, alai molo ndang adong di ahu holong, ndang marguna manang aha pe na huulahon i. 3 Nang pe hulehon nasa na adong di ahu laho manarihon na asing, jala nang pe hupelehon dagingku asa boi huhaginjangkon, alai molo ndang adong di ahu holong, ndang adong guna ni i di ahu. 4 Sabar jala burju do holong i. Ndang marlate ni roha,* ndang marhata manggang, ndang marginjang ni roha, 5 pantun,* ndang holan mangkaringkothon dirina sandiri, ndang parmuruk, jala ndang dipaingot-ingot holong i hasalaan ni halak. 6 Ndang las rohana tu ulaon na so sintong, alai las do rohana tu angka ulaon na sintong. 7 Tahan manaon sude hasusaan, porsea di sasude, mangkirim di sasude, jala sabar di sasude. 8 Ndang na olo salpu holong ni roha i. Alai silehon-lehon laho manurirangi, mangkatai di bahasa na asing, dohot mandapot parbinotoan, salpu do i sude. 9 Ai ndang sude dope na taboto, jala ndang sude dope sian surirang i na tapaboa. 10 Dung pe ro na sun denggan i, asa paujungonna na mardeba-deba i. 11 Tingki dakdanak ahu, songon dakdanak do pangkataionku, pangkilalaanku, dohot pingkiranku. Alai molo dung magodang ahu, ndang songon dakdanak be ahu. 12 Ai songon na markaca tu tombaga do hita saonari, ndang tangkas dope na taida i. Alai tangkas ma i idaonta di ari na naeng ro, dos songon na pajumpang bohi. Ndang sude dope huboto saonari, alai botoonku ma i tangkas di ari na naeng ro songon Debata na tangkas mananda ahu. 13 Nang pe songon i, hot do na tolu on: haporseaon, pangkirimon, dohot holong. Alai, sian na tolu i, holong ma na umbalga.\n^ Manang “gong”.\n^ Manang “Ndang mangiburu”.\n^ Manang “sopan; maradat”.


44 Ulaon ni Apostel | Alkitab TOBA | Page 2\nAugust 14, 2008 · 20:26\n13:1 Alai adong ma di huria Antiokia i angka panurirang dohot angka guru, i ma si Barnabas dohot si Simeon na margoar Niger dohot si Lucius na sian Kirene dohot si Menahem, na rap magodang dohot raja Herodes, dohot si Saulus.\n13:2 Jadi di na marulaon nasida tu Tuhan i huhut marpuasa, ninna Tondi Parbadia ma: Papulik hamu ma di Ahu si Barnabas dohot si Saulus tu ulaon, na hupatongon tu nasida.\n13:3 Jadi marpuasa ma huria i jala martangiang, diampehon ma tanganna tu nasida, laho paborhathon.\n13:4 Tuat ma nasida na sinuru ni Tondi Parbadia i tu huta Seloikia; sian i ma marparau nasida tu pulo Siprus.\n13:5 Jadi dung sahat nasida tu huta Salamis, dibaritahon ma hata ni Debata di angka parguruan ni Jahudi; alai si Johannes do suruannasida.\n13:6 Ditorusi nasida ma liat pulo i sahat ro di huta Papos, jadi jumpang nasida ma sada halak Jahudi, parsibalik mata jala panurirang pargapgap, na margoar Bar Jesus.\n13:7 Na mian do ibana di panggomgomi Sergius Paulus halak na pantas marroha: I do manjou si Barnabas dohot si Saulus, naeng begeonna hata ni Debata.\n13:8 Alai dialo parsibalik mata i, si Elimas, do nasida (ai i do astuan ni goarna i), naeng ambatonna panggomgomi i, unang porsea.\n13:9 Alai anggo si Saulus, na margoar huhut Paulus, na gok Tondi Parbadia, dijonggor ma ibana.\n13:10 Mandok: E ho, na gok saluhut ansiansi dohot ragam ni hajahaton, anak ni sibolis, alo ni nasa hatigoran, ndang pasohotonmu papeolhon dalan ni Tuhan angka na tigor i?\n13:11 Tongkin on ma ho hona tangan ni Tuhan; mapitung ma ho, ndang idaonmu jolo mata ni ari i! Jadi pintor rambon, dung i holom ma diida; dadapdadap nama ibana mangalului partogina.\n13:12 Jadi porsea ma panggomgomi i, marnida na masa i, jala longang rohana di poda ni Tuhan i.\n13:13 Dung i marparau ma anggo si Paulus rap dohot angka donganna sian huta Papos i, gabe sahat ma nasida tu huta Perge na di Pampilia; alai ditadingkon si Johannes do nasida, mulak tu Jerusalem.\n13:14 Alai didatdati nasida do mardalan sian Perge ro di huta Antiokia na di Pisidia, jadi jumpa ari Sabbat i laho ma nasida hundul tubagasan parguruan.\n13:15 Alai dung sidung dijaha disi patik i ro di surat ni angka panurirang i, disuru angka sintua ni parguruan i ma na mandok tu nasida: Ale angka dongan, molo adong di hamu hata sipaingot tu natorop on, dok hamu ma!\n13:16 Dung i hehe ma si Paulus, dihiraphon ma tanganna, ninna ma: Hamu, angka halak Israel, dohot hamu angka na mangkabiari Debata, tangihon hamu ma!\n13:17 Dipillit Debata ni hita bangso Israel do angka ompunta i, dipatimbul do bangso i, uju panginsua nasida di tano Misir, jala dipatoltol do tanganna manogihon nasida ruar sian i.\n13:18 Leleng ni opatpulu taon dipaanjuanju do nasida, uju di parhorsihan.\n13:19 Pitu bangso diparendep di tano Kanaan; tanona i dilehon teanonnasida.\n13:20 Tar opatratus limapulu taon ma leleng ni i. Dung i dilehon ma tu nasida angka panguhum ro di panurirang Samuel.\n13:21 Dung i dipangido nasida ma raja, jadi dilehon Debata ma tu nasida si Saulus, anak ni si Kis, marga Benjamin, leleng ni opatpulu taon.\n13:22 Jadi dung dipaijur i, dipabangkit ma di nasida si Daud bahen rajanasida, na hinatindangkonna i di na nidokna: “Nunga jumpang Ahu si Daud, anak ni si Isai, halomoanki, sipasaut nasa na pinangido ni rohangku!”\n13:23 Sian pinompar ni i ma diparo Debata di halak Israel Jesus, i ma Sipalua na pinarbagabagana i.\n13:24 Patujolo ni harorona dibaritahon si Johannes tu sandok bangso Israel pandidion mandokkon paubahon roha.\n13:25 Mareak ujung ni langkana didok si Johannes i: Ndada ahu na niarop ni rohamuna; di pudingku do Ibana ro. Na hurang tama do ahu mananggali sipatuna.\n13:26 Hamu ale angka dongan, na sian pomparan ni si Abraham, dohot hamu na mangkabiari Debata! Tu hita do ditongos hata haluaon on.\n13:27 Ai ndang na ditanda angka pangisi ni Jerusalem dohot angka sintuanasida Ibana; alai diuhumi nasida do Ibana, pasauthon pandok ni angka panurirang i, na jinaha ganup ari Sabbat.\n13:28 Dipangido nasida do tu si Latus, bunuon Ibana, atik pe so adong jumpang nasida alana mambahen marutang hosa.\n13:29 Asa dung dipatulus nasida saluhut na tarsurat hian taringot tu Ibana, dipaijur ma Ibana sian hau i, dipeakkon ma tu tanoman.\n13:30 Alai disungguli Debata do Ibana sian na mate.\n13:31 Na nia do lelengna dipataridahon dirina tu angka na rap nangkok dohot Ibana sian Galilea tu Jerusalem; angka i do nuaeng sitindangi on tu bangso i.\n13:32 Jadi barita las ni roha on huboan hami tu jolomuna: Bagabaga na tu angka ompunta i, nunga dipasaut Debata i tu angka anakta, di na pinahehena i Jesus.\n13:33 Songon na tarsurat huhut di ende Psalmen dua: “Anakku do Ho; sadari on do Ho hutubuhon!”\n13:34 Dilumbahon hian, paheheonna Ibana sian na mate, jala na so tupa be Ibana mandapothon habusukon, ai didok do: “Lehononku ma tu hamu angka asiasi na sintong na di si Daud!”\n13:35 Laos didok do di ende na asing: “Ndang na loasonmu idaon ni na badiami habusukon!”\n13:36 Ai anggo si Daud, dung dipatulus lomo ni Debata saleleng di ngoluna, monding do, laos tartanom tu lambung ni angka amana, gabe diida do habusukon.\n13:37 Alai anggo na pinangolu ni Debata, ndang adong diida I habusukon.\n13:38 Asa boto hamu ma, ale angka dongan: Binaritahon do tu hamu hasesaan ni dosa marhitehite Ibana.\n13:39 Pintoranna do ganup na porsea, dung so tarbahen pintor hamu sian saluhut dosa i, pintoran ni patik ni si Musa.\n13:40 Antong, jaga ma hamu, unang manginona tu hamu na hinatahon ni angka panurirang i:\n13:41 “Pamanat hamu ma, hamu angka parhu ni roha; marseto ma rohamuna, laos marjea, ai Ahu patupahon sada ulaon di arimuna. Ndang tagamon parhatutuonmuna i, nang adong na pajojorhon i tu hamu!”\n13:42 Asa di na laho ruar i nasida, dipangido ma, naeng ma hatahononhon tu nasida angka hata i basa Sabbat i.\n13:43 Alai dung muli sian parguruan i, torop ma sian angka Jahudi dohot sian angka parguru na daulat roha mangihuthon si Paulus dohot si Barnabas, gabe dijamitai jala diapoi ma nasida, asa mian di bagasan asi ni roha ni Debata.\n13:44 Alai di ari Sabbat na ro i sude ne pangisi ni huta i marpungu, naeng begeonna hata ni Tuhan i.\n13:45 Alai dung diida angka Jahudi torop ni jolma i, gok pangiburuon ma rohanasida, gabe dialo jala diinsahi ma jamita ni si Paulus i.\n13:46 Dung i marhiras ni roha ma si Paulus dohot si Barnabas mandok: Tama nian tu hamu parjolo jamitahononhon hata ni Debata; alai ditulakkon hamu do i, jala ndang tau hamu parjambar di hangoluan sisalelenglelengna ditimbang hamu: Antong, sipelebegu i ma hudompakkon hami.\n13:47 Ai songon on do ditonahon Tuhan i tu hami: “Na hupadiri do ho bahen panondang di angka sipelebegu, bahen haluaon ro di ujung ni tano on!”\n13:48 Umbege i angka sipelebegu i, las ma rohanasida, dipuji ma hata ni Tuhan i, jadi gabe porsea ma nasa naung pinarade tu hangoluan sisalelenglelengna.\n13:49 Jadi dipararat ma hata ni Tuhan i tu sandok luat i.\n13:50 Alai digintali angka Jahudi ma angka parompuan na sangap, na daulat roha dohot angka pangituai ni huta i, jadi dipatubu ma pangaleleon dompak si Paulus dohot si Barnabas, laos dipabali ma nasida sian luat i.\n13:51 Alai dipaspas apostel i do orbuk na lohot di patna dompak nasida, dung i ro ma nasida tu Ikonium.\n13:52 Alai gok halalas ni roha dohot Tondi Parbadia ma roha ni angka sisean i.\n14:1 Ia di Ikonium suang ditopot nasida parguruan ni Jahudi, jadi hinorhon ni jamitanasida gabe porsea ma mansai torop Jahudi dohot halak Junani.\n14:2 Alai dijujui jala dipamohop angka Jahudi na so porsea i ma roha ni angka sipelebegu dompak angka sisean.\n14:3 Alai na nia do laonna nasida mian disi; hiras do rohanasida marjamita huhut mangasahon Tuhan i. Angka tanda dohot halongangan dilehon Tuhan i patupaonnasida, laho mangondolhon hata asi ni rohana i.\n14:4 Alai mardua ma roha ni pangisi ni huta i: Na deba mandongani halak Jahudi, na deba mandongani angka apostel.\n14:5 Alai naeng hehe ma halak sipelebegu dohot Jahudi rap dohot angka induknasida manggosa dohot mandangguri nasida.\n14:6 Dung tarbortik i, maporus ma nasida tu angka huta na di luat Likaonia, i ma huta Listra dohot Derbe ro di huta angka na humaliang i.\n14:7 Jadi dibaritahon nasida ma barita na uli disi.\n14:8 Jadi adong ma di huta Listra sada halak na hundulhundul, ndang margogo patna, na pangpang sian hatutubuna; ndang dung mardalan.\n14:9 Gabe dibege ibana ma si Paulus marjamita. Jadi dibereng si Paulus ma ibana jala diida ma, na porsea do ibana, tarbahen malum sahitna.\n14:10 Jadi dipagogo ma soarana mandok: Tingkos ma ojakkon patmi! Manigor hehe ma ibana huhut mardalani.\n14:11 Alai dung diida natorop i na binahen ni si Paulus i, marsuraksurak ma nasida, angka ninna ma di hata Likaonia: Nunga marrupahon rupa ni jolma do angka debata, gabe tuat tu hita on!\n14:12 Jadi digoar ma si Barnabas: Zeus, si Paulus: Hermes, ala ibana pangkatai.\n14:13 Laos diboan malim ni debata Zeus, na dibalian ni huta i, ma angka horbo tunggal dohot ramerame tu bahal i, naeng mamele rap dohot natorop i.\n14:14 Umbege i angka apostel, si Barnabas dohot si Paulus, diribakkon ma ulosnasida, laos maringkat ma mandapothon natorop i.\n14:15 Joujou ma nasida mandok: O hamu, ale angka dongan, aha do na binahenmu? Jolma do nang hami na marparniahapan songon hamu; barita na uli do huboan hami tu hamu, asa mulak hamu sian angka debatamuna na soada i tu Debata na mangolu, ai Ibana do manompa langit dohot tano dohot laut ro di nasa isina.\n14:16 Na dipasombu do di angka sundut na salpu i saluhut bangso tumopot dalanna be.\n14:17 Alai songon i pe i, ndatung na so dihatindangkon dirina marhitehite ulaon dengganbasa, ai dilehon do tu hamu udan sian ginjang dohot partaonan hadumaon; angkup ni i dipasabam do rohamuna marhitehite sipanganon dohot las ni roha.\n14:18 Nang songon i hatana, tung na maol do diambat nasida natorop i, unang saut nasida dipele.\n14:19 Alai ro ma angka Jahudi sian Antiokia dohot na sian Ikonium tusi, dihatai ma natorop i, gabe didangguri ma si Paulus, disarat ma ibana tu balian ni huta i, pola dirimpu naung mate ibana.\n14:20 Alai dung dihaliangi angka sisean i ibana, hehe ma ibana mulak tu huta i. Dung i torang ni arina i borhat ma ibana rap dohot si Barnabas tu huta Derbe.\n14:21 Dibaritahon nasida ma barita na uli i di huta i jala na nia diajari nasida gabe sisean. Jadi mulak ma nasida sian Listra ondeng dohot Ikonium tu Antiokia.\n14:22 Dipatogu nasida ma roha ni angka sisean i, diapoi ma nasida, asa marsihohot marhaporseaon, ninna ma: Ingkon bolusonta do lan haporsuhon, laho bongot tu harajaon ni Debata.\n14:23 Alai dipillit ma angka sintua di nasida di ganup huria; mardongan tangiang dohot na marpuasa dipasahat ma nasida tu Tuhan naung hinaporseaannasida.\n14:24 Dung i dibolus nasida ma luat Pisidia, gabe sahat ma tu luat Pampilia.\n14:25 Dihatahon ma hata i di huta Perge, dung i tuat ma nasida tu huta Atalia.\n14:26 Sian i ma marparau nasida tu Antiokia, ai disi do dipasahat nasida najolo tu asi ni roha ni Debata, laho mangula ulaon naung pinasidungnasida i.\n14:27 Jadi dung sahat nasida, dipapungu ma huria i, dibaritahon ma nasa na pinatupa ni Debata marhitehite nasida, pola diungkap pintu ni haporseaon i nang di halak sipelebegu.\n14:28 Dung i na nia do lelengna nasida disi mandongani angka sisean i.


II Kronika 16 | Alkitab TOBA\n← II Kronika 17\nII Kronika 15 →\n16:1 Tole patolupuluonomtaonhon harajaon ni si Asa, nangkok ma si Baesa, raja sian Israel mandopang Juda, jala dipagonting huta Rama, asa unang tarbahen manang ise marmeang muli tumopot Asa, raja sian Juda.\n16:2 Dung i diparuar si Asa ma sian angka arta na di joro ni Jahowa dohot di bagas ni rajai sere dohot perak, jala ditongoshon do i tu si Benhadad, raja sian Ram, na maringan di Damaskus, ninna ma.\n16:3 Tibu hian do hita marjanji, sian amanta be dope; dibahen manongos perak dohot sere ahu tu ho, asa laho ho manulakkon parjanjianmu tu si Baesa, raja sian Israel, asa sumurut ibana sian ahu.\n16:4 Jadi ditangihon si Benhadad ma hata ni raja Asa, jala disuru angka partogi ni paranganna mandopang angka huta ni Israel, gabe dipapatu ma huta Ijon, Dan dohot Abel Maim ro di sude huta parpeopan bohal di Naptali.\n16:5 Dung sahat barita i dibege si Baesa, mansohot ma ibana pagonting Rama, laos dipasadi ma ulaonna i.\n16:6 Dung i santibalatuk ma sandok Juda, didokkon raja Asa, asa diusung nasida angka batu dohot hau sian Rama, naung pinauli ni si Baesa, laos dipangke rajai do i pauli huta Geba dohot Mispa.\n16:7 Uju i ma ro panurirang Hanani manopot si Asa, raja sian Juda, jala ninna ma mandok ibana: Ala naung marpangunsandean ho tu raja sian Ram, jala ndang ho marpangunsandean tu Jahowa, Debatam, ala ni nunga malua parangan ni raja ni Ram sian tanganmu.\n16:8 Nda torop situtu do parangan ni halak Kus dohot Libia najolo mardongan torop situtu hureta porang dohot jolma parsihundul? Alai ala marpangunsandean ho tu Jahowa, gabe dipasahat Ibana nasida tu bagasan tanganmu.\n16:9 Ai manatap manonggor do mata ni Jahowa manatap sandok tano on humaliang, laho mangalehon gogo tu halak parroha na marsitiopan tu Ibana. Dibahen i hata oto do i na binahenmon, ai olat ni on masa ma hamusuon di ho.\n16:10 Alai marronirimas ma si Asa tu panurirang i, pola dibeangkon ibana di bagasan bagas hurungan, ai piripirion ibana mida panurirang ala hatana i; angkup ni dirupa si Asa uju i deba sian halak situan na torop i.\n16:11 Dung i ida ma, jamita ni si Asa, angka na parjolo dohot parpudi tarsurat do angka i di bagasan buku rajaraja sian Juda dohot Israel.\n16:12 Tole patolupulusiataonhon ni harajaonna i sarion ma patna duansa, mansai posi diae sahitna i. Alai nang di bagasan sahitna i, ndada Jahowa dilului rohana, tagonan do pandaoni.\n16:13 Dung i monding ma si Asa gabe top dohot angka ompuna, paopatpulusadataonhon hinarajaonna i ibana mate.\n16:14 Dung i tartanom ibana di bagasan tanomanna sandiri naung tinuhilna hian di bagasan huta ni si Daud. Dung i dipeakkon nasida ma ibana tu lagena naung sinirsiran dohot sira na hushus marragamragam, pinadiri ni halak na pande mangkapur, ditutung huhut sada pamurunan apala na balga sahali pasangap rajai.


ULAON NI APOSTEL 16 - BIBLE & BUKU ENDE ONLINE\n16:1 Tolhas ma ibana sahat ro di huta Derbe dohot Listra; jadi adong ma disi sada sisean na margoar si Timoteus, anak ni boru Jahudi na porsea, alai halak Junani do anggo amana.\n16:2 Denggan do baritana, dihatindangkon angka dongan na di Listra dohot Ikonium.\n16:3 Jadi dipangido roha ni si Paulus ma ibana donganna borhat, jala ditogihon ma; disunat ma ibana ala ni halak Jahudi na di luat i, ai diboto be, halak Junani do amana.\n16:4 Alai di na mangaliati angka huta i nasida, dipasahat ma patik na pinaputus ni angka apostel dohot sintua na di Jerusalem, siradotannasida.\n16:5 Gabe lam togu ma haporseaon ni angka huria i, jala lam ganda toropnasida ganup ari.\n16:6 Alai dibolus nasida do luat Prigia dohot Galatia, ala diambat Tondi Parbadia nasida mangkatahon hata i di Asia.\n16:7 Jadi sahat ma nasida tungkan luat Misia, dung i diuji nasida ma mardalan tu Bitinia; alai ndang diloas Tondi ni Jesus nasida.\n16:8 Asa diarbis nasida ma luat Misia i, jadi tuat ma tu huta Troas.\n16:9 Dung i diida si Paulus ma borngin i di bagasan tondina: Jongjong sada halak Makedonia mangelehelek ibana, ia hatana: Taripar ma ho tu Makedonia, mangurupi hami!\n16:10 Alai dung diida na niidana i, pintor disangkap rohanami ma borhat tu luat Makedonia; ai ditimbang rohanami do, naung didokkon Debata hami tusi, mamaritahon barita na uli tu nasida.\n16:11 Dung i marparau ma hami sian Troas, mamintor tu Samotrake, dung i sadarina i tu Neapolis.\n16:12 Sian i tu Pilippi, i ma huta sabungan ni Makedonia jala ojahan ni panggomgomi Rom. Disi ma hami manang piga ari.\n16:13 Jadi di ari Sabbat ruar ma hami tu balian ni huta i, tu topi ni batang aek, tu partangiangan na niarop ni rohanami; disi ma hami hundulhundul mangkatai dohot angka parompuan naung pungu disi.\n16:14 Jadi adong ma sada parompuan na mananginangi, na margoar si Lidia, sian huta Tiatira, partigatiga abit hasumba, na daulat roha tu Debata; jadi dibungka i Tuhan i ma rohana, gabe diparateatehon ma angka na hinatahon ni si Paulus i.\n16:15 Asa dung tardidi ibana dohot donganna sajabu, diapoi ma hami, ninna ma: Molo na tutu ahu porsea di Tuhan i di rohamuna, sorang ma hamu tu jabungku; pola disosoi hami.\n16:16 Jadi laho tu partangiangan i, pajumpang ma hami dohot sada naposo boruboru pangarunding; godang do laba ni induk somangna sian pangarundingonna i.\n16:17 Dipaihutihut ibana ma si Paulus dohot hami, huhut manjoujou: Angka naposo ni Debata na tumimbul i do halak on, na paboahon dalan tu haluaon di hamuna!\n16:18 Jadi songon i ma dibahen ibana ariari. Alai sogo do roha ni si Paulus disi, jadi humusor ma ibana, mandok tu tondi i: Marhitehite Goar ni Jesus Kristus do hudokkon ho ruar sian ibana. Jadi ruar ma ibana di na satongkin i.\n16:19 Alai dung diida induk somangna i, na so adong be pangomoan sihirimon sian parompuan i, ditangkup nasida ma si Paulus dohot si Silas, disarat ma tu onan, tujolo ni angka pangarajai.\n16:20 Jadi ditogihon ma nasida tujolo ni angka panguhum i, ninna ma: Na manggunturi hutanta on do angka halak on; Jahudi do nasida!\n16:21 Dibaritahon do adat na so jadi jaloon manang ihuthononnami, ai halak Rom do hami.\n16:22 Jadi hehe ma natorop i dompak nasida, dung i didokkon angka panguhum i ma sintahon ulosnasida, asa dilinsingi.\n16:23 Jadi dung leleng dilinsingi, didabu ma nasida tu hurungan, didokkon ma sijaga hurungan i mangaramoti nasida situtu.\n16:24 Mangihuthon parenta na jinalona i, didabu ma nasida tu hurungan parbagasan, momos ma patnasida dibeangkon.\n16:25 Alai mareak tonga borngin i martangiang ma si Paulus dohot si Silas mamuji Debata, dipatangitangi angka na tarhurung i.\n16:26 Alai tompu ma masa lalo bolon, pola lalolalo ojahan ni hurungan i; pintor mungkap do saluhut pintu, tanggal ma nang rantenasida saluhutna.\n16:27 Gabe tarsunggul ma sijaga hurungan i; jala dung diida, talak do hape angka pintu ni hurungan i, disintak ma podangna, naeng maningkot; ai dirimpu, naung maporus angka na tarhurung i.\n16:28 Alai dipagogo Paulus ma soarana, ninna ma: Unang bahen jea tu ho, ai dison do hami saluhutna!\n16:29 Jadi dipangido ma palito, dung i marlojong ma ibana tubagasan, manungkap tujolo ni si Paulus dohot si Silas, huhut angka dotdot.\n16:30 Ditogihon ma nasida haruar, ninna ma: Hamu angka tuan, aha ma bahenonku, asa malua ahu?\n16:32 Laos dipaboa nasida ma hata ni Tuhan i tu ibana dohot tu saluhut donganna sabagas.\n16:33 Jadi manigor dialap ma nasida borngin i, diburii ma bogas ni linsinglinsing i, dung i pintor tardidi ma ibana ro di sude nasida na saripe.\n16:34 Ditogihon ma nasida tu bagasna, dihobas ma sipanganon; dung i las ma rohana dohot sude isi ni bagasna, ala naung porsea ibana di Debata.\n16:35 Jadi dung torang ari, disuru angka panguhum i ma angka opas mandokkon: Palua ma angka halak i!\n16:36 Jadi dibaritahon sijaga hurungan i ma hata i tu si Paulus: Nunga disuru angka panguhum i, asa malua hamu. Antong, ruar ma hamu; mardame ma hamu laho!\n16:37 Alai didok si Paulus ma tu nasida: Halak Rom do hami, gabe di hapataran do dilinsingi nasida hami, so jolo dipamanat; didabu do hami tu hurungan. Tung marsibuni ma nasida nuaeng paluahon hami? Ndang songon i; ingkon nasida do ro manogihon hami ruar sian on!\n16:38 Dung i dipaboa angka opas i ma hata i tu angka panguhum; jadi mabiar ma nasida, dung dibege, halak Rom do hape nasida.\n16:39 Jadi ro ma nasida, diapoapoi ma apostel i; jadi dung ditogihon tu balian, dielehelek ma, asa ditadingkon huta i.\n16:40 Alai dung ruar nasida sian hurungan i, laho ma nasida manopot si Lidia. Jadi dung diida angka dongan i, jala dung diapuli, borhat ma nasida.


Horario de Onibus 6072 Pq Sabiás Joaquim G. H. V. Antártica - TRANSURB\nHorario de Onibus 6072 Pq Sabiás Joaquim Guilherme H. V. Antártica – TRANSURB\nHorario de Onibus 6072 Parque Sabiás / Joaquim Guilherme Higienópolis / V. Antártica – TRANSURB BAURU, transporte público de passageiros, consulte as informações de horarios e itinerários, para não perder seu ônibus.\nTransurb Bauru Horario de Onibus 6072 Parque Sabiás / Joaquim Guilherme Higienópolis / V. Antártica\nConfira o horario de onibus Transurb Bauru, os horarios abaixo é da linha 6072 Parque Sabiás / Joaquim Guilherme Higienópolis / V. Antártica, para facilitar o entendimento dos passageiros separamos os horarios em dias da semana, sábados e domingos (feriados).\nHorario de Onibus Bauru 6072 – Pq. Sabiás / Joaquim Guilherme – Higienópolis / V. Antártica\n01: Centro – Carro Extra\n02: Higienópolis / V. Antártica\n03: Pq. Sabiás / Joaquim Guilherme\nTransurb Bauru Itinerário 6072 Parque Sabiás / Joaquim Guilherme Higienópolis / V. Antártica\nConsulte o itinerário de ônibus Transurb Bauru da linha 6072 Parque Sabiás / Joaquim Guilherme Higienópolis / V. Antártica, logo abaixo o passageiro pode conferir no mapa as ruas, avenidas e bairros por onde tem pontos de ônibus.\n01 -> Centro – Carro Extra\nRua Sidney de Freitas Qd. 09 Impar\nRua Sidney de Freitas Qd. 07 Impar\nRua Bernardino de Campos – Qd. 34 Par\nAvenida Maria Ranieri Qd. 13 Impar\nAvenida Maria Ranieri Qd. 10 Impar\nAvenida Maria Ranieri Qd. 07 Impar\nRua Laurestino de Freitas Qd. 05 Impar\nRua Laurestino de Freitas Qd. 01 Impar\nAvenida Castelo Branco – Qd. 32 Impar\nAvenida Castelo Branco Qd. 29 Impar\nAvenida Castelo Branco Qd. 25 Impar\nAvenida Castelo Branco Qd. 23 Impar\nAvenida Castelo Branco Qd. 19 Impar\nAvenida Castelo Branco Qd. 15 Impar\nAvenida Castelo Branco Qd. 13 Impar\nAvenida Castelo Branco Qd. 10 Impar\nAv. Castelo Branco Qd. 08 Impar\nAvenida Castelo Branco Qd. 04 Impar\nRua Marcondes Salgado Qd.08 Par\nRua Marcondes Salgado Qd.11 Par\nRua Marcondes Salgado Qd.13 Par\nRua Guaicurus Qd.01 Par\nRua Guaicurus Qd. 04 Par\n02 -> Higienópolis / V. Antártica\n03 -> Pq. Sabiás / Joaquim Guilherme\nRua Monteiro Lobato – Qd. 02 Impar\nRua Guarani 03 Impar\nRua Marcondes Salgado Qd. 10 Ímpar Boulevard Shopping\nAvenida Castelo Branco Qd. 04 Par\nAvenida Castelo Branco Qd. 08 Par\nAvenida Castelo Branco Qd.12 Par\nAvenida Castelo Branco Qd. 16 Par\nAvenida Castelo Branco Qd. 20 Par\nAvenida Castelo Branco Qd. 23 Par\nAvenida Castelo Branco Qd. 25 Par\nAvenida Castelo Branco Qd. 29 Par\nAvenida Castelo Branco – Qd. 32 Par\nRua Laurestino de Freitas Qd. 01 Par\nRua Laurestino de Freitas Qd. 05 Par\nAvenida Maria Ranieri Qd. 07 Par\nAvenida Maria Ranieri Qd. 10 Par\nAvenida Maria Ranieri Qd. 13 Par\nRua Bernardino de Campos Qd. 34 Impar\nRua Frederico Herrera Qd. 08 Par\nRua Frederico Herrera Qd. 11 Par\nRua Waldomiro Gonçalves Dias – Qd. 03 impar\nHorario de Onibus 6011 Pq Sabiás V. Samaritana / Jd Estoril – TRANSURB BAURU\nHorario de Onibus 6869 Jardim Ferraz Parque Julio Nóbrega – TRANSURB BAURU


8 BARRAS Do a Do, 8 mazas. Diatónico. (Ref: 49910)\n- Barras de aluminio de 30 x 4 cm. pintadas\n- 8 mazas


I KRONIKA 23 - BIBLE & BUKU ENDE ONLINE\n23:1 Jadi dung matua si Daud jala mahap rohana di hangoluan on, dipabangkit ma anakna si Salomo gumomgom Israel.\n23:2 Dung i dipaluhut ibana ma saluhut induk di Israel, ro di angka malim dohot halak Lepi.\n23:3 Jadi dibilang ma halak Lepi olat ni na marumur tolupulu taon dohot lobi sian i, gabe tolupulu ualu ribu halak bilangannasida, holan baoa angka na tang.\n23:4 Duapulu opat ribu halak sian i angka na mangaradoti ulaon di joro ni Jahowa, jala onom ribu halak panuturi dohot panguhum.\n23:5 Jala opat ribu halak sijaga pintu, jala opat ribu halak muse angka parende mamujimuji Jahowa, huhut umpalu parhinaloan angka na hubahen i mamujimuji, ninna.\n23:6 Disagi si Daud huhut nasida mambahen margansi mangihuthon angka anak ni si Lepi, i ma si Gerson, si Kohat dohot si Merari.\n23:7 Angka induk sian si Gerson: Si Ladan, dohot si Simei.\n23:8 Angka anak ni si Ladan: Si Jeiel i ma parjolo, dung i si Jetam dohot si Joel, na tolu i do.\n23:9 Angka anak ni si Simei: Si Selomit, si Hasiel dohot si Haran, na tolu i do. I ma angka induk sian si Ladan marompuompu.\n23:10 Angka anak ni si Simei angkup ni dope: Si Jahat, si Sina, si Jeus dohot si Beria; na opat i pe angka anak ni si Simei do.\n23:11 Alai anggo si Jahat i ma parjolo, si Sina paidua. Alai anggo si Jeus dohot si Beria ndang sadia torop pinomparna, dibahen i sisada ompu jala sisada gansi nasida dietong.\n23:12 Ia angka anak ni si Kohat: Si Amram, si Ishar, si Hebron, dohot si Usiel, na opat i do.\n23:13 Ia angka anak ni si Amram: Si Aron dohot si Musa. Alai dipapulik hian do anggo si Aron, asa gabe badia ibana marhalado di na badia sahali; ibana dohot angka anakna ro di salelenglelengna, asa manutung daupa di adopan ni Jahowa, marhalado di Jahowa dohot mamasumasu marhite sian Goarna ro di salelenglelengna.\n23:14 Ia si Musa, halak ni Debata, asal taretong do angka anakna i tu marga Lepi.\n23:15 Ia angka anak ni si Musa: Si Gerson dohot si Elieser.\n23:16 Sian angka anak ni si Gerson: Si Sebuel do parjolo.\n23:17 Ia sian angka anak ni si Elieser: Si Rehabia do parjolo; dungkon ni ndang adong anak ni si Elieser; alai anggo anak ni si Rehabia mansai torop do.\n23:18 Sian angka anak ni si Ishar: Si Selomit do parjolo.\n23:19 Ia angka anak ni si Hebron: Si Jeria i ma parjolo si Amaria paidua, si Jehasiel paitolu dohot si Jekameam paiopat.\n23:20 Ia angka anak ni si Usiel: Si Mika, i ma parjolo dohot si Ishia paidua.\n23:21 Ia angka anak ni si Merari: Si Mahli dohot si Musi; ia angka anak ni si Mahli: Si Eleasar dohot si Kis.\n23:22 Alai mate punu do anggo si Eleasar, ai holan boruna adong; jala angka anak ni si Kis, ibotonasida i marjolmahon nasida.\n23:23 Ia angka anak ni si Musi: Si Mahli, si Eder dohot si Jerimot, na tolu i do.\n23:24 I ma pinompar ni si Lepi marompuompu, angka indukna pe marompuompu, mangihuthon bilangan ni goargoar, angka na mangaradoti ulaon todoan di bagasan joro ni Jahowa, olat ni na marumur duapulu taon dohot lobi sian i.\n23:25 Ai ninna si Daud do: Nunga dipasonang Jahowa, Debata ni Israel bangsona, jala maringan Ibana di Jerusalem ro di salelenglelengna.\n23:26 Dibahen i nang halak Lepi, ndang be pausungusungonna undungundung i rap dohot sude ulaula, angka na masuk tu ulaonna.\n23:27 Ai parenta ni si Daud parpudi do i mandokkon bilangan halak Lepi olat ni na marumur duapulu taon dohot lobi sian i.\n23:28 Ai anggo todoannasida nuaeng, ingkon jongjong do nasida di lambung ni pinompar ni si Aron, mangaradoti, ulaon di joro ni Jahowa, taringot tu angka alaman, angka bilut, pangurasion di saluhut ulaula na badia, ro di ulaon tohonan di bagasan joro ni Debata.\n23:29 Tole taringot tu roti na marhadohoan dohot itak na lamot bahen pelean sipanganon, bahen sagusagu na so niasoman, bahen sigorengon dohot sisaohon, tole taringot tu sude sidasingon dohot sisuhaton.\n23:30 Tole muse taringot tu na tindang i ganup sogot mandok mauliate dohot mamujimuji Jahowa, suang songon i bodarina i.\n23:31 Tole muse mamelehon saluhut pelean situtungon tu Jahowa di angka ari Sabbat dohot di poltak ni bulan dohot di angka ari raya, naung binuhul toropna mangihuthon hasomalannasida tongtong di adopan ni Jahowa.\n23:32 Ingkon radotannasida do ulaon di undungundung parluhutan dohot ulaon di inganan na badia dohot ulaon di angka anak ni si Aron, hahanasida i, marhalado di joro ni Jahowa.